**Marcali Szociális és Egészségügyi Szolgáltató Központ**

**8700 Marcali, Dózsa Gy. u. 9.**

**Tel/Fax: 85/ 510-355**

E-mail: hartal.katalin@szocialiskozpont.hu

**BESZÁMOLÓ**

**2022.**

**évi feladatellátásról**

**Hartal Katalin**

Marcali SZESZK

igazgató

**Állami támogatás elszámolás 2022. év**

|  |  |  |  |
| --- | --- | --- | --- |
| **Szolgálat megnevezése** | **2021.**  **tény** | **2022. terv** | **2022.**  **tény** |
| **Tanyagondnoki szolgálat/ műk. hó** | 12 hó | **12 hó** | **12 hó** |
| **CSGYJSZ** | 4 | **4 fő** | **3 családsegítő** |
| **CSGYJK** | 5 esetmenedzser, 1 szoc, asszisztens | **7,6 fő** | **6 esetmenedzser, 1 szoc, asszisztens** |
| **Óvodai és iskolai segítés** | 3 | **4** | **2** |
| **Szociális étkeztetés** | **188**  46 830 / 249 = 188,1 | **189** | **189**  47 073/249=189,0 fő |
| **Házi segítségnyújtás**  (Férőhelymutató: 112) |  |  |  |
| **Szociális segítés** | **2**  442 / 249 = 1,8 | **3** | **1**  342/249=1,4 fő |
| **Személyi gondozás** | **86**  21 774,6/252=86,4 | **90** | **86**  21 689,9/252= 86,1 fő |
| **Jelzőrendszeres házi segítségnyújtás**  (Finanszírozási szerződés: 170) | **155**  56 584 / 365 = 155,025 | **170** | **160**  58 408 / 365 = 160,02 |
| **Támogató Szolgálat**  (Feladatmutató 3300) | **5 498,548**  száll: 3 667,715  szem. seg.: 1 830,833 | **3 485** | **6 467,797**  száll: 4 392,63  szem. seg.: 2 075,165 |
| **Közösségi ellátás**  (Feladatmutató: 40) | **42**  15 370 / 365 = 42,109 | **40** | **42**  15 210 / 365 = 41,67 |
| **Nappali ellátás**  (Férőhelymutató: 50) | **40**  5382+4551/249 = 39,89 | **35** | **42**  10 416/249=41,82 |
| **Idősek Otthona**  (Férőhelymutató: 20) | **20**  7 449: 365 = 20,4 | **20** | **20**  7 233: 365 = 19,81 |
| **Idősek Otthona Demens ellátott**  (Férőhelymutató: 2) | **2**  660: 365 = 1,8 | **2** | **2**  792: 365 = 2,16 |
| **Bölcsőde**  (Férőhelymutató: 61) | 54\*  12 336/230 = 53,63  Szakdolg. számított száma: 52/12\*2=8,66 fő kisgyermeknevelő + 52/24=2,16 fő dajka  Mind összesen: 10,82=11 fő | **61**  Szakdolg. számított száma:**14,7**  **Ebből: Felsőfokú 2 fő**  **dajka: 3 fő** | 61\*  Szakdolg. számított száma: 61/12\*2=10,166 fő kisgyermeknevelő + 61/24=2,54 fő dajka+1\*2 kisgyermeknevelő = 10,82=14,706 fő |

**I. ÁLTALÁNOS RÉSZ**

**1. Területi ellátási kötelezettség bemutatása**

**Szociális szolgáltatások:**

* **tanyagondnoki szolgáltatás-** Marcali- Gyótapuszta
* **étkeztetés** –Marcali, Sávoly
* **házi segítségnyújtás -** Csákány, Marcali, Nagyszakácsi, Nemesvid, Sávoly, Somogysámson, Somogysimonyi, Somogyzsitfa,
* **jelzőrendszeres házi segítségnyújtás** –Marcali járás,
* **közösségi pszichiátriai ellátás** –Marcali járás,
* **támogató szolgáltatás** - Marcali járás,
* **családsegítés** - Csákány, Marcali, Nagyszakácsi, Nemesdéd, Nemesvid, Sávoly, Somogysámson, Somogysimonyi, Somogyzsitfa, Vése, Varászló
* **idősek nappali ellátása** - Csákány, Marcali, Nagyszakácsi, Nemesvid, Sávoly, Somogysámson, Somogysimonyi, Somogyzsitfa
* **ápolást-gondozást nyújtó bentlakásos ellátás** - Marcali közigazgatási területén

**Gyermekjóléti szolgáltatások:**

* **gyermekjóléti szolgáltatás** - Csákány, Marcali, Nagyszakácsi, Nemesdéd, Nemesvid, Sávoly, Somogysámson, Somogysimonyi, Somogyzsitfa, Vése, Varászló
* **család- és gyermekjóléti központ –** Marcali járás
* **bölcsődei ellátás** - a Marcali járás közigazgatási területén, kivéve: Kéthely, Balatonújlak, Böhönye

**Egészségügyi alapellátások:**

* **védőnői ellátás** - Marcali közigazgatási területén

**2. Szervezeti felépítés - Integráció**

Az intézmény **önálló jogi személyként** működő, egyszemélyi vezető által irányított, szakmailag önálló szerv, gazdálkodása 2015. április 1-től, a Marcali Közös Önkormányzati Hivatal és az intézmény (SZESZK) közötti „Munkamegosztási megállapodás” alapján történik.

Az intézmény képviseletét 2021.01.01-én adott megbízás értelmében, az 5 évre kinevezett igazgató látta el, a Szervezeti és Működési Szabályzatban meghatározottak szerint.

**2.1. Intézmény telephelyei**

* Marcali Kistérségi Többcélú Társulás által fenntartott intézmény székhelye és telephelyei:

**Székhely**

**- Marcali, Dózsa Gy. u. 9.** - Központi Iroda (Igazgatás, Tanyagondnoki szolgáltatás, Étkeztetés, Házi segítségnyújtás, Közösségi pszichiátriai ellátás, Családsegítés és Gyermekjóléti szolgáltatás, Család- és Gyermekjóléti Központ)

**Telephelyek**

* **Marcali, Katona J. u. 3.** - Bölcsőde (gyermekek napközbeni ellátása)
* **Marcali, Szigetvári u. 1.** - Nappali ellátás (Étkeztetés, Idősek nappali ellátása., Támogató szolgáltatás)
* **Marcali, Noszlopy u. 1.** - Idősek Otthona, Idősek Nappali ellátás (Ápolást-gondozást nyújtó bentlakásos ellátás, Étkeztetés, Idősek nappali ellátása, Jelzőrendszeres házi segítségnyújtás)
* **Marcali, Széchenyi u. 17.** – Védőnői szolgálat

**2.2. Integráció bemutatása**

**Igazgatás**

Igazgatás

**Szociális szolgáltatások 7 önálló szakmai egységben önálló szakmai vezetővel**

1. Tanyagondnoki szolgáltatás

Étkeztetés

Házi segítségnyújtás

1. Jelzőrendszeres házi segítségnyújtás

Közösségi pszichiátriai ellátás

Támogató szolgáltatás

1. Nappali ellátás/ Idősek nappali ellátása két telephelyen

Ápolást-gondozást nyújtó bentlakásos ellátás (Idősek Otthona)

**Gyermekjóléti szolgáltatások**

1. Család és gyermekjóléti szolgálat

1. Család és gyermekjóléti Központ
2. Bölcsőde

**Egészségügyi szolgáltatások**

1. Védőnői szolgálat

**2.3. Szakmai létszámok és szakképesítések**

**2.3.1. Engedélyezett létszámok alakulása**

Engedélyezett dolgozói létszám 2022. január 1-től 79, 2022. szeptember 1-től 80

Közalkalmazott: **74 fő**

Egészségügyi szolgálati jogviszonyban foglalkoztatott: 6 fő

Tiszteletdíjas: 14 fő

Szakmai szolgáltatást nyújtó: 6 fő (belgyógyász, gyermekgyógyász, pszichiáter, pszichológus, jogász, tolmács)

Betöltött álláshelyek száma az év végén: 72

Üres állások száma december 31-én: 8

* 1 fő családsegítő
* 2 fő esetmenedzser
* 2 fő óvodai és iskolai szociális segítő
* 1 fő szociális diagnózist készítő esetmenedzser
* 1 fő kisgyermeknevelő (CSED miatt)
* 1 fő védőnő (GYED miatt)

**Közalkalmazotti státuszokban történt változások:**

***Igazgatás***

1 fő igazgatóhelyettes kinevezése

1 fő igazgatóhelyettes kinevezése megszűnt

1 fő igazgatóhelyettes GYED-ről aktív állományba került

***Család és Gyermekjóléti Szolgálat***

2 fő családsegítő kinevezése

2 fő családsegítő kinevezése megszűnt

**Család és Gyermekjóléti Központ**

2 fő óvodai és iskolai szociális segítő kinevezése megszűnt

1 fő esetmenedzser GYED-ről aktív állományba került

**Támogató Szolgálat**

1 fő segítő kinevezése

1 fő segítő kinevezése megszűnt

**Házi Segítségnyújtás**

2 fő gondozó kinevezése

1 fő gondozó kinevezése megszűnt (2022.09.30. nyugdíjazás)

**Bölcsőde**

5 fő kisgyermeknevelő kinevezése

2 fő dajka kinevezése

1 fő dajka kinevezése megszűnt

1 fő kisgyermeknevelő kinevezése megszűnt

**Idősek Otthona**

3 fő gondozó kinevezése

2 fő gondozó kinevezése megszűnt

2 fő takarító kinevezése

1 fő takarító kinevezése megszűnt

1 fő mosó-vasaló kinevezése

2 fő mosó-vasaló kinevezése megszűnt

1 fő mosó-vasaló GYED-ről aktív állományba került

**Helyettesítéssel elláttatva:**

**Védőnői szolgálat**

2022. január 1-től a IV. számú területi védőnői körzet helyettesítését továbbra is megosztva 2 védőnő látta el.

**Család és Gyermekjóléti Szolgálat**

2022.09.01.-09.30. között két fő családsegítő 0,5-0,5 fő családsegítői helyettesítési feladatokat látott el üres álláshelyen.

2022.10.01.-től egy fő családsegítő saját munkaköre mellett helyettesítési feladatkat látott el üres álláshelyen.

**Család és Gyermekjóléti Központ**

2022.01.01-12.31. között két esetmenedzser 0,5-0,5 fő esetmenedzser helyettesítési feladatokat látott el GYED-en lévő helyett.

2022.01.01-01.31. között egy családsegítő 0,5 fő óvodai és iskolai szociális segítő feladatokat látott el.

2022.09.01.-12.31 között egy fő óvodai és iskolai szociális segítő saját munkaköre mellett helyettesítési feladatokat látott.

**Munkavégzés alóli felmentések:**

1 fő gondozó (házi segítségnyújtás) 2022.06.01.-2022.09.30.

**Továbbképzési kötelezettség 2022-ben:**

2022.12.31-ig minden dolgozó teljesítette a személyes gondoskodást végző személyek részére előírt kötelező, választható és munkakörhöz kötött továbbképzést. A képzések zömében online térben folytak.

Szociális ágazati alap vezetőképzés megújító képzését 2 fő (Bereczk Bernadett, Jankovics Tímea)

teljesítette.

**2.3.2. Rehabilitációs hozzájárulás fizetési kötelezettség:**

Előírt létszám:3 fő

**2.3.3. Egyéb jogviszony alapján foglalkoztatottak:**

Tiszteletdíjasok száma 14 fő

* Jelzőrendszeres házi segítségnyújtás: 13 fő szociális gondozó
* Idősek Otthona: 1 fő kisegítő

5 fő szakmai szolgáltatást nyújtó vállalkozási szerződéssel (háziorvos, gyermekorvos, jogász, pszichológus).

**2.3.4. Táppénzes időtartamok**

Jelentősebb időtartamú táppénzt 13 fő vett igénybe 899 munkanapot érintően az alábbiak szerint.

Család és Gyermekjóléti Központ: 1 fő 136 naptári nap, 99 munkanap

Házi segítségnyújtás: 4 fő 254 naptári nap, 193 munkanap

Idősek Otthona: 5 fő 578 naptári nap, 422 munkanap

Bölcsőde: 2 fő 261 naptári nap, 185 munkanap

**CSED, GYED, GYES alakulása**

CSED: 1 fő február-február: 1 fő június-november,

GYED: 4 fő január 3 fő február, 4 fő március- május, 3 fő június, 2 fő július-november, 2 fő december

GYES: 1 fő február-május, 2 fő június-augusztus, 1 fő szeptember-december

**2.3.5. Jubileumi jutalomban részesülők száma:** 3 fő (2 fő 25 éves, 1 fő 30 éves)

**2.3.6. Létszám leépítés: 0 fő**

**2.3.7. Bértámogatások**

2022. évben bértámogatást nem kapott az intézmény.

**2.3.7. Önkéntes munka – Iskolai közösségi szolgálat:** 3 fő, 19 alkalommal 68 órában.

**2.3.9. Szabálytalanságok kezelése**

A szakmai vezetők rendszeres ellenőrzése és jelentése alapján az év során 2 esetben történt szabálytalanság. Mindkét esetben az érintettek szóbeli figyelmeztetésben részesültek.

**Kockázatkezelés felülvizsgálata:**

2022-ben a kockázatok és eljárásrendek felülvizsgálata megtörtént. Új kockázatok a belső ellenőrzéssel is egyeztetve nem kerültek megállapításra.

**2.3.2. Szakképzettség**

**Szociális szakképesítéshez kötött státuszok száma: 67 fő**

Szakképesítéshez nem kötött státuszok száma: 8

**Ebből szakmai nyilvántartásra kötelezettek száma 2022-ben: 56 fő**

Szakképzetlenek száma: 4 fő

Üres státusz: 7 fő

**Egészségügyi szakképesítéshez kötött státusok száma: 7 fő (6 fő védőnő, 1 fő ápoló)**

**Szakmai nyilvántartásra kötelezettek száma: 6 fő**

Szakképzetlenek száma: 0 fő

Üres álláshely: 1 fő

A szociális továbbképzési kötelezettség jogszabálymódosítás hatására 2018. január 1.- és július 1-től kétszintűvé vált.

A vezetők 20018. január 1-től (25/2017. (X.18.) EMMI rendelet) vezetőképzésre kötelezettek (intézményvezető: mester vezetőképzésre, középvezetők: alap vezetőképzésre), melyet 2 évente meg kell újítani.

A szakdolgozók 2018. július 1-től szakmai továbbképzésre kötelezettek (9/2000. (VIII. 4.) SZCSM rendelet). A képzési ciklus a korábbi 6 évről 4 évre csökkent.

**Összegezve:**

A 2022-es évben továbbra is gondot jelentett az üres álláshelyek betöltése. Az álláshelyeket folyamatosan hirdettük, megfelelő végzettséggel rendelkező jelentkező azonban kevés volt. A jelentkezők közül többen is visszavonták jelentkezésüket az alacsony besorolási bér miatt.

Továbbra is jellemző volt a magas táppénzes, tartós táppénzes állomány és a fluktuáció. Az intézményi feladatok ellátását belső, valamint külső helyettesítéssel tudtuk biztosítani.

**2.4. Építészeti és tárgyi feltételek bemutatása**

A feladat ellátás építészeti és tárgyi feltételei valamennyi telephelyen a jogszabályi előírásoknak többségében megfelelnek.

**Marcali, Dózsa Gy. u. 9.** - Központi Iroda

Az épület részben akadálymentesített. Az irodák és a mellékhelyiségek akadálymentesítése nem megoldott. A védőnői szolgálat kiköltözését követően az épület belső festése részben megtörtént, **a fűtés leválasztása a társasházról az elmúlt évben nem valósult meg.**

Szükséges lenne a nyári hónapokban az intézmény klimatizálása. Az épületet egész nap süti a nap és a sok nyílászáró miatt az irodák hőmérséklete előfordul, hogy a 30 C°-t is eléri. Ilyen hőmérsékleten lehetetlen precíz munkát végezni.

Az épület felújított tetőszigetelése során elkészült lemezszegélyről a csapadékvíz a falra folyik, mely az új festést csúnyán elszínezi. Többször jelezve lett a probléma a fenntartó felé még garancia időn belül, de nem történt semmi.

**Marcali, Katona J. u. 3.** - Bölcsőde

Az épület teljesen akadálymentesített. Az épület 90%-ának pályázati támogatásból történő felújítása 2021-ben megtörtént, melynek eredményeként a szolgáltatás egy csoportszobával is bővült. A korszerűsítés az épület „hátsó”, gazdasági részét és a dolgozói szociális részt sajnos nem érintette.

**Marcali, Szigetvári u. 1.** - Idősek Klubja II.

Az épület teljesen akadálymentesített. **A 2016-ban történ tetőcsere során a tető párkánydeszka nem lett helyreállítva.** Az épület bútorzata, berendezései, felszerelési tárgyai az ellátottak életkori sajátosságainak megfelelnek, de nagymértékben elhasználódtak, cserére szorulnak.

**Marcali, Noszlopy u. 1.** - Idősek Otthona és Idősek Klubja I.

Az épület „akadálymentesített”, de az akadálymentesítés már nem felel meg az építészeti előírásoknak. A folyosók túl szűkek, a mellékhelyiségek többségébe a mozgáskorlátozott idős személyek segédeszközzel bejutni nem tudnak.

Az ételmaradék tárolására az Állategészségügyi és Élelmiszer - Ellenőrző Hivatal előírásoknak megfelelő helyiséggel nem rendelkezünk. A mosás-, szárítás, külön helyiség hiányában, a bölcsődésben biztosított.

A bejáratnál az épület 2003. évi felújítása óta probléma, hogy a bejárat fölött a két tetőrész nincs összeengedve, és a tetőről a csapadék (eső/hó/jég) a járókelők nyakába esik. Az épület keleti felén, ahol a gazdasági bejárat van, a gépkocsibejáró az év végén elkészült, de a tanyagondnoki gépjármű elhelyezésére szolgáló mobil garázs alapja még befejezésre vár. 2022-ben a nappali ellátás korszerűsítésére fenntartói pályázat lett beadva. Döntés év végéig nem született.

**Marcali, Széchenyi u. 17.**

Nyertes TOP 4.1.1-16-os project keretében 2019-ben az épület felújítása és átalakítása megtörtént.

2020. január 20-án a védőnői szolgálat nyert elhelyezést az épületben. E mellett továbbra is itt működik a gyermekorvosi szakrendelő és az 5-ös számú háziorvosi körzet. Az épület akadálymentesített, a szolgáltatáshoz szükséges feltételekkel rendelkezik. **Hiányzik még a babakocsi tároló megépítése**.

A **területi munkához** a társult települések önkormányzatai az adott feladat elvégzését segítendő, elkülönített, ügyfélfogadásra alkalmas fogadószobát, váróhelyiséget, az önkormányzatok épületeiben biztosítottak. Telefon, fax, fénymásolási lehetőség, valamint zárható iratszekrény valamennyi helyen biztosított. A pandémia idején a vidéki hivatalok többsége nem tartott nyitva, így a kollégák számára sem. Ez a helyzet némileg nehezítette a feladat ellátást.

**II.**

**AZ INTÉZMÉNYI FELADATOK ELLÁTÁSA**

**1. Szociális szolgáltatások**

* 1. **Személyes gondoskodást nyújtó szociális alapszolgáltatások**
     1. **Tanyagondnoki szolgáltatás**

**1.1.1.1. Személyi és tárgyi és feltételek**

A szolgálatnál a személyi feltételek biztosítottak.

A tanyagondnoki feladatokat a szakmai vezető irányításával egy fő tanyagondnoki képesítéssel rendelkező kolléga látja el.

A tárgyi feltételek biztosítottak. A szolgáltatást 2018. júniusától Renault Trafic 9 személyes kisbusszal látjuk el, amely az intézmény más szolgálatai számára is rendelkezésre áll (pl. Idősek Otthona lakói szakorvoshoz szállítása). Aktuális lenne a gépjármű cseréje.

**1.1.1.2. Ellátási igények**

Az igénybevételek száma havi átlagban 81 alkalom (összesen: 9 766 alkalom).

Az autó 5 942 km-t futott a szolgálattal kapcsolatosan 2022. évben. A tanyagondnoki szolgálat feladat ellátásában részt vevő gépjármű összes futott kilométere: 538 716 km.

A tanyagondnok 2022. augusztus közepéig folyamatos segítséget nyújtott a házi segítségnyújtásban részesülő ellátottaknak bevásárlásában, gyógyszerkiváltásában, postai ügyintézésben is, ezt követően, az üzemanyagár emelkedését követően ezen feladatait a gyótai feladatok ellátására, valamint az idősek otthona lakóinak, valamint a nappali ellátást igénybevevők szállítására korlátoztuk.

A szolgáltatást a település lakosságának 41%-a (összlakosság: 88 fő), 36 fő vette igénybe.

A leggyakrabban a lakossági és hivatalos ügyek intézésében kellett segítséget nyújtani (igénybevételek 51%-a), valamint házi- és szakorvosi vizsgálatokra (igénybevételek 19%-a) kellett szállítani az igénybe vevőket. Az igénybevételek fennmaradó része közel egyenlő részben oszlik meg az alapszolgáltatások igénybevétele és a szolgálattal összefüggő egyéb tevékenységek között (igénybevételek 30%-a).

Térítésmentes ellátás.

* + 1. **Étkeztetés**
       1. **Személyi és tárgyi és feltételek**

A szolgáltatás ellátási területe Marcali, Sávoly.

Az étkeztetéssel kapcsolatos technikai és szervezési feladatokat 2 fő asszisztens látja el.

A vásárolt élelmet, a marcali lakosok számára a Helvécia Étterem és a Marcali Központi Konyha biztosítja. A diétás étkezés mindkét helyen biztosított. Az étel igénybevevőkhöz történő kiszállítását is a két főzőhely biztosítja.

A sávoly településen az Atroplusz Kft főzi az ételt és szállítja a településre, majd a lakosok részére a helyi falugondnok szállítja házhoz az ételt munkanapokon.

**1.1.2.2. Ellátási igények**

Szociális étkeztetést a nyilvántartás alapján 257 fő jogosult vette igénybe. Ebből 218 fő kiszállítással, 33 fő elvitellel, 6 fő helyben étkezéssel. Helyben étkezők a főzőhelyeken veszik igénybe az étkeztetést Idősek nappali ellátása veszélyhelyzet ideje alatt felfüggesztésre került, így a helyben fogyasztást fel kellett függeszteni, amíg a 181/2022. (V.25.) Korm. rendelet a veszélyhelyzetet június 1-nappal meg nem szüntette.

Az étkezést 116 fő (összes igénybevevő 45 %-a) vette igénybe szabad- és ünnepnapokon is (kiszállítással 99 fő, személyes elvitellel 13 fő, helyben étkezéssel 4 fő). Diétás étkezést 24 fő igényelt.

Az év során 71 fő (70 fő marcali lakos) került felvételre, és 61 fő (60 fő marcali, 1 fő sávolyi lakos) ellátása szűnt meg.

A megszűnések oka: elhunyt 16 fő, megállapodást felmondta 45 fő.

Megállapodás egyoldalú felmondás esetén a leggyakoribb ok a tartós ellátást biztosító intézménybe, vagy hozzátartozóhoz költözés (24 fő), valamint jelentős állapot javulás miatt ismét képes az étkezést előállítani (10 fő). Illetve gyakran előforduló indok még az étel minőségével kapcsolatos kifogás (9 fő). Két fő az Ételt az életért alapítványon keresztül veszi igénybe a szolgáltatást a továbbiakban.

**Az ellátotti létszám megoszlása jövedelem alapján** (2022. április 01-i jövedelem felülvizsgálat után)**:**

Egy főre eső jövedelme nem haladta meg az öregségi nyugdíjminimum 100%-át: 6 fő

Egy főre eső jövedelme nem haladta meg az öregségi nyugdíjminimum 150%-át: 6 fő

Egy főre eső jövedelme nem haladta meg az öregségi nyugdíjminimum 200%-át: 11 fő

Egy főre eső jövedelme nem haladta meg az öregségi nyugdíjminimum 300%-350 % át: 49 fő

Egy főre eső jövedelme meghaladja az öregségi nyugdíjminimum 300%-350 %-át: 101 fő

Nyilatkozattal vállalta az intézményi térítési díj megfizetését 1 év időtartamra: 62 fő

Marcali Város Önkormányzattal kötött ellátási szerződése fejében ellátott: 1 fő

Fenntartói döntés alapján egyéni térítési díjat fizet: 1 fő

Az **állami hozzájárulás lehívása szempontjából** a naponta összesített létszám alapján az **éves mutató:(gondozási nap: 47 073/249=189,0 fő ≈ 189 fő.**

Marcali, összesen: 45 675/249=183,4 fő ≈ 183 fő

Sávoly: 738/124,5=5,6 fő ≈ 6 fő

* + - 1. **Kiszállítás és helyben fogyasztás indokoltsága**

Az étkeztetésben a 80 év feletti korosztály felülreprezentált, az összes ellátotti létszám 34 %-a. Az utóbbi években megfigyelhető tendencia, hogy a fiatalabb, 65 év alatti korosztály is egyre inkább rászorul a szociális étkeztetés igénybevételére. Az ellátottak 18%-a nyugdíjkorhatárt még el nem érő személy, aki egészségi állapota, vagy hajléktalansága okán nem képes az étkeztetéséről gondoskodni.

A nők (65%) arányaiban többen veszik igénybe a szolgáltatást, mint a férfiak (35%).

Egyedül élő emberek veszik igénybe leginkább az ellátást. Az ellátásban részesülők 73%-a egyedülálló.

**Személyi térítési díjak beszedése**

2022. évben kiszámlázott térítési díj összege (2021.12.01-2022.11.30): 29.114.075 Ft

2022-ben keletkezett térítési díj hátralék: 50.390 Ft

**1.1.3. Házi segítségnyújtás**

**1.1.3.1. Személyi és tárgyi feltételek**

A házi segítségnyújtás ellátási területe Csákány, Marcali, Nagyszakácsi, Nemesvid, Sávoly, Somogysámson, Somogysimonyi, Somogyzsitfa

A működési engedélyben jóváhagyott ellátotti létszám 112 fő.

A feladatra engedélyezett közalkalmazotti létszám: 1 fő vezető, 13 fő gondozónő.

A házi segítségnyújtásban részt vevő szociális gondozók szakképzettsége a jogszabályban előírtaknak megfelelő.

A 13 fő szociális gondozó és a segítő heti 40 órában, a vezető napi négy órában látott el gondozási és segítő feladatokat. Marcaliban 10,5 fő közalkalmazott, Nagyszakácsiban 1 fő, Nemesvid, Somogysimonyi 1 fő, Csákány, Somogyzsitfán, Somogysámson, Sávoly 1 fő lát el házi gondozói feladatokat.

A gondozónők területen való közlekedését az alábbiak szerint támogatjuk:

* saját gépjármű használat kiküldetéssel (1 fő vidéken)
* intézményi elektromos kerékpár (1 fő)
* hagyományos kerékpár intézményi (4fő),
* saját gépkocsi használat támogatás nélkül (dolgozó saját döntése alapján 7 fő).

A gondozók, a közlekedés gyorsítása, és a bevásárolt áru kiszállítása miatt inkább választják a saját gépjármű használatot támogatás nélkül, mint a kerékpárral történő közlekedést.

Az intézményünk, a házi segítségnyújtás igénybevevőinek mosási lehetőséget is biztosít, mert sok idős háztartásban nem áll rendelkezésre mosógép. A pandémia idején ezt a szolgáltatást, ahol csak lehetett, mellőztük.

**1.1.3.2. Ellátotti igények**

Összes nyilvántartott az év során 149 fő

Ebből

* személyi gondozásban részesült: 147 fő
* szociális segítésben részesült: 2 fő

2020.03.18-tól 2022.06.01-ig az újonnan felvételre kerülő személyekkel személyi gondozásra irányuló megállapodást kellett kötni, gondozási szükséglet vizsgálat eredményétől függetlenül.

2022-ben 40 fő került felvételre, ebből 30 fő marcali, 3 fő nemesvidi, 2 fő nagyszakácsi, 1 fő sávolyi, valamint 1-1 fő somogysimonyi és somogyzsitfai lakos.

Az év során 43 fő ellátása szűnt meg, ebből 35 fő marcali, 1 fő csákányi, 1 fő nemesvidi 2 fő nagyszakácsi és 1-1 fő somogysimonyi és somogyzsitfai lakos.

A megszűnések oka: elhunyt 19 fő, megállapodást felmondta 23 fő (19 fő tartós ellátást biztosító idősek otthonába, vagy az ellátását vállaló hozzátartozóhoz költözött; 4 fő nem tart igényt a szolgáltatásra a továbbiakban). Egy fő esetében a határozott időre kötött megállapodás időtartama letelt.

Házi segítségnyújtás mellett szociális étkeztetésben is részesül 46 fő.

Jelzőrendszeres házi segítségnyújtást is igénybe vesz: 54 fő

|  |  |  |
| --- | --- | --- |
| **Ellátotti létszám**  **2022.**  **(nyilvántartás alapján)** | | |
| **Települések** | **Szociális segítésben részesülő ellátottak száma/fő** | **Személyi gondozásban részesülő ellátottak száma/fő** |
| Csákány | 0 | 2 |
| Marcali | 2 | 114 |
| Nagyszakácsi | 0 | 8 |
| Nemesvid | 0 | 11 |
| Sávoly | 0 | 3 |
| Somogysámson | 0 | 1 |
| Somogysimonyi | 0 | 2 |
| Somogyzsitfa | 0 | 6 |
| **Összesen** | **2** | **147** |

Forrás: Intézményi nyilvántartás

Tevékenységnapló alapján a naponta összesített szociális segítettek száma (éves osztó: 249):

Marcali: 342/249=1,4 fő ≈ 1 fő

**Összesen: 342/249=1,4 fő** ≈ **1 fő**

Személyi gondozásra megállapodással rendelkező ellátottak részére nyújtott tevékenység éves óraszáma alapján kalkulált ellátotti létszám (éves osztó: 252):

Csákány: 390/252=1,5 fő ≈ 2 fő

Marcali: 15.966/252= 63,4 fő ≈ 63 fő

Nagyszakácsi: 1.896,3/252= 7,5 fő ≈ 8 fő

Nemesvid: 1.825,1/252= 7,2 fő ≈ 7 fő

Sávoly: 439/252=1,7 fő ≈ 2 fő

Somogysámson: 62,7/252= 0,2 fő ≈ 0 fő

Somogysimonyi: 19,7/252= 0,1 fő ≈ 0 fő

Somogyzsitfa: 1.091,2/252= 4,3 fő ≈ 4 fő

**Összesen: 21 689,9/252= 86,1 fő ≈ 86 fő**

**1.1.3.3. Ellátottak nem és kor szerinti megoszlása**

A házi segítségnyújtást mindkét nemnél leginkább a 70-89 éves korosztály veszi igénybe, az összes ellátotti létszám 75%-a. Az ellátottak 55 %-a 80 év feletti.

A nők (75%) arányaiban többen veszik igénybe a szolgáltatást, mint a férfiak (25%).

**Személyi térítési díjak beszedése**

2022. évben kiszámlázott térítési díj összege (2021.12.01-2022.11.30): 1.609.538 Ft

2022-ben keletkezett térítési díj hátralék: - Ft

**1.1.4. Jelzőrendszeres házi segítségnyújtás**

**1.1.4.1. Tárgyi és személyi feltételek**

A szolgáltatást 13 tiszteletdíjas bevonásával biztosítottuk 24 órás készenléti ügyeletben.

A gondozói létszám biztosított volt 2022-ben.

A gondozónők riasztásához településenként 1-1 mobiltelefon, a sürgős beavatkozás ellátására elsősegélynyújtó táska biztosított. A riasztások az SOS központ által működtetett diszpécserközpontba érkeztek, ahonnan történt az ellátott településén készenlétes gondozónő riasztása.

**1.1.4.2. Ellátotti igények**

Az igénybevevők száma 214 fő volt, 60 új ellátott felvételére és 49 fő ellátott megszűntetésére került sor (elhunyt 10 fő, nem tart igényt a szolgáltatásra 39 fő).

**Szociális rászorultság bemutatása:**

* Egyedül élő 65 éven felüli: 185 fő, 85%
* Egyedül élő súlyosan fogyatékos vagy pszichiátriai beteg: 4 fő, 2%
* Kétszemélyes háztartásban élő 65 év feletti, illetve súlyosan fogyatékos vagy pszichiátriai beteg személy, amennyiben állapota indokolja a szolgáltatás folyamatos biztosítását: 25 fő, 13 %
* Nem rászorult 0 fő

Az igénybe vevők 85 %-a nő.

A kihelyezett készülékek már több mint 59%-a Marcaliban található. Az igénybevevők településenkénti megoszlásának aránytalansága továbbra is látható. A leszerelt vidéki készülékek egy része is Marcaliban került kihelyezésre. Ennek következtében a munkavégzés aránytalansága a gondozók közt fokozottan tetten érhető.

|  |  |  |  |
| --- | --- | --- | --- |
| **Készülékek kihelyezése**  **2022.** | | | **Összesen**  **fő** |
| **Települések**  **neve** | **Nemek szerint** | |
|  | **Nő**  **fő** | **Férfi**  **fő** |
| Marcali | 107 | 19 | 126 |
| Tapsony | 3 | 0 | 3 |
| Nikla | 2 | 0 | 2 |
| Kéthely | 7 | 1 | 8 |
| Balatonmáriafürdő | 8 | 2 | 10 |
| Balatonkeresztúr | 21 | 3 | 24 |
| Balatonberény | 11 | 3 | 14 |
| Balatonszentgyörgy | 19 | 3 | 22 |
| Balatonújlak | 2 | 0 | 2 |
| Gadány | 1 | 0 | 1 |
| Mesztegnyő | 1 | 0 | 1 |
| Sávoly | 0 | 1 | 1 |
| Összesen | 182 | 32 | 214 |

Forrás:Intézményi adatszolgáltatás

Kivonulással járó segélyhívások száma: 90 (Marcali: 73 Balatonkeresztúr: 4 Balatonmáriafürdő: 2, Balatonberény: 5, Balatonszetgyörgy: 4, Nikla: 1, Tapsony 1,).

Az összes segélyhívás száma a két működtetett rendszerről (próba, teszt, telepítés, információnyújtás, ügyfélkapcsolat értesítése, egyéb) 472 db.

A **finanszírozás elszámolásának alapjául** szolgáló gondozási napok száma: **58 408 /365=160,02**

**Személyi térítési díjak beszedése**

Kiszámlázott személyi térítési díj összege: 1 737 495 Ft

Hátralék nem keletkezett.

**1.1.5. Család és gyermekjóléti szolgálat**

Ellátási területe 2020.03.01-től Szőkedencs kiválásával 11 településre (Marcali, Sávoly, Nagyszakácsi, Somogysámson, Somogyzsitfa, Csákány, Szőkedencs, Nemesvid, Somogysimonyi, Vése, Nemesdéd, Varászló) terjed ki.

**1.1.5.1. Család és gyermekjóléti szolgálat személyi és tárgyi feltételei**

A szolgáltatás feladatait az ellátási területen 4 fő családsegítői státusszal biztosítjuk úgy, hogy a vezető családsegítő feladatokat is ellát. 2020.01.01-től Egy fő családsegítő státuszt belső helyettesítéssel láttunk el. Egész évre jellemző volt a szolgálatnál a nagy fluktuáció. 2022.03.01. napjával 1 fő családsegítő érkezett a szolgálathoz akinek munkaviszonya a próbaidő leteltével, 2022.06.30. napjával megszüntetésre került. 2022.08.31. napjával 1 fő családsegítő munkaviszonya közös megegyezéssel szűnt meg. 2022.10.01. napjától 1 fő családsegítő érkezett a szolgálathoz.

A tárgyi feltételek biztosítottak. A dolgozók szakképzettsége 2022.08.31. napjáig 75 % volt, 2022.12.31. napján 100 %.

A családgondozók számára biztosított a továbbképzés, a helyettesítés és az esetmegbeszélés lehetősége.

**1.1.5.2. A szolgálat szakmai tevékenysége**

A szolgálatot felkereső ügyfelek jellemző problémáit az alábbiak szerint lehet csoportosítani:

* 37% anyagi probléma,
* 31% gyermeknevelési
* 15% életviteli
* 6% ügyintézéssel kapcsolatos
* 2% információkéréssel kapcsolatos probléma
* 6% családi-kapcsolati konfliktus
* 2% magatartászavar, teljesítményzavar
* 1% egészségi probléma, egészségkárosodás következménye

A szolgálatnál nyilvántartottak (hosszabb időtartamú szociális segítőmunkát igénylők) száma 90 család, 150 gyermek.

Részletezve:

Szociális segítőmunkában részesült: 25 család, 36 gyermek

Védelembe vétel alatt állókkal folytatott segítésben részesült: 22 család 35 gyermek

Nevelésbe vétel alatt állókkal történő együttműködés: 42 család 78 gyermek

Utógondozásban részesült: 1 család 1 gyermek.

*Ügyfélforgalom:* Marcali és terület összesen 1 892 fő (ebből Marcali 1 090 fő, terület 802 fő).

*Családlátogatások száma:* Marcaliban 697 alkalom, területen: 667 alkalom, összesen: 1 364 alkalom.

|  |  |  |  |  |  |  |  |
| --- | --- | --- | --- | --- | --- | --- | --- |
| **Család és gyermekjóléti szolgálat által szociális segítő munkában gondozott**  **családok/gyermekek száma (fő)**  **2022.** | | | | | | | |
| **Sorszám** | **Település** | **Szsm.** | **Nv.** | **VV.** | **Ug.** | **Összesen** | **Forgalom** |
| 1. | Marcali | 15/18 | 15/31 | 12/17 | 1/1 | 43/67 | 1 090 |
| 2. | Sávoly | 1/2 | 1/1 | 1/1 | - | 3/4 | 89 |
| 3. | Nagyszakácsi | - | 1/3 | 1/1 | - | 2/4 | 53 |
| 4. | Vése | - | 4/6 | 1/4 | - | 5/10 | 84 |
| 5. | Nemesdéd | 4/4 | 4/9 | 3/6 | - | 11/19 | 147 |
| 6. | Varászló |  | - | - | - | - | 2 |
| 7. | Somogyzsitfa | - | 2/3 | - | - | 2/3 | 34 |
| 8. | Csákány | - | - | - | - | - | 28 |
| 9. | Somogysámson | 2/5 | 10/14 | 3/4 | - | 15/23 | 215 |
| 10. | Nemesvid | 3/7 | 5/11 | 1/2 | - | 9/20 | 150 |
| 11. | Somogysimonyi | - | - | - | - | - | - |
| **Összesen** | | 25/36 | 42/78 | 22/35 | 1/1 | 90/150 | 1 892 |

Forrás: Intézményi nyilvántartás

A 15/1998. (IV.30.) NM rendelet 1.sz. melléklet I. 1.a pontja alapján az egy családsegítőre eső családok száma a 25-öt nem haladhatja meg.

|  |  |  |  |
| --- | --- | --- | --- |
| **A családsegítőkre eső családok száma (fő)**  **2022.** | | | |
| **Körzet** | **Család** | **gyermek** | **Forgalom** |
| Marcali | 24 | 50 | 665 |
| Somogyzsitfa, Somogysámson, Somogysimonyi, Csákány, Nemesvid, Sávoly | 22 | 40 | 516 |
| Nagyszakácsi, Nemesdéd, Vése, Varászló, | 23 | 33 | 286 |
| Marcali- csatolt települések | 21 | 27 | 425 |
| **Összesen** | 90 | 150 | 1 892 |

Forrás: Intézményi nyilvántartás

A jelzéseket zömében köznevelési intézményektől 48 db (47%), egészségügyi szolgáltatóktól 16 db (15,9%), védőnőtől 6 db (5,9%), rendőrségtől 16 db (15,9%), család- és gyermekjóléti központtól 3 db (2,9%), család- és gyermekjóléti szolgálattól 1 db (0,9%), önkormányzattól, jegyzőtől 2 db (1,9%), állampolgártó1 2 db (1,9%), ügyészség, bíróságtól 5 db (4,9%), pártfogó felügyelő szolgálattól 2 db (1,9%), áldozatsegítés és kárenyhítés feladatait ellátó szervezettől 1 db (0,9%) jelzést kaptunk.

A főbb veszélyeztető okok a következők voltak:

* *55 % nevelési probléma*
* *23 % tankötelezettség mulasztása*
* *7% szülők- család életvitele*
* *9% családi konfliktus*
* *3% kortárs csoport negatív hatása*
* *3% magatartás- vagy tanulási zavar*

**Hajléktalanokkal kapcsolatos tevékenység bemutatása**

A szolgálat által nyilvántartott Marcaliban élő hajléktalanok száma 2021212.31. napján 1 fő volt, aki nem lakás céljára szolgáló helyiségben (lakókocsiban, pincében, fűtetlen-romos házban) tartózkodott.

Az év folyamán korábban nyilvántartott hajléktalanok az év végére Büntetés-végrehajtási Intézetbe kerültek. Folyamatosan figyelemmel kísértük a sorsukat, lakhatásukat. Tájékoztatást, étkezési, fürdési és mosási lehetőséget biztosítottunk a számukra, továbbá rendszeresen élelmiszeradományt (pékárú/édesség, zöldség/gyümölcs) adtunk át a részükre.

**Szakmaközi megbeszélések**

A 15/1998. NM rendeletnek megfelelően 2022. évben 6 szakmaközi megbeszélést tartottunk személyes keretek között. Részvételi arány 45 % volt.

Témák:

1. Civil együttműködés kereteinek kialakítása Előadó: Petes Szabolcs a Család- és Gyermekjóléti Szolgálat családsegítője-szakmai vezetője
2. A Prevenciós és Egészségfejlesztési Iroda (PREFI) Marcali bemutatkozása Előadó: Dombóváriné Bőhm Erzsébet megbízott vezető
3. Autisták Országos Szövetsége Info-Pont Iroda Siófok bemutatkozása Előadó: Pulics Gergely AOSZ Info-Pont Siófok Vezetője
4. A téli időszakban történő segítségnyújtás lehetőségei. A konvergencia-régiókban működő Család- és Gyermekjóléti Központok és Család- és Gyermekjóléti Szolgálatok, valamint a regionális diszpécserszolgálatok krízisidőszakban történő együttműködése protokoll ismertetése Előadó: Petes Szabolcs a Család- és Gyermekjóléti Szolgálat családsegítője-szakmai vezetője
5. Fiatalkorúak várandósságával kapcsolatos tapasztalatok Előadó: Szabó Szilvia területi védőnő (Marcali SZESZK Védőnői Szolgálat)
6. Szemfüles Egyesület Keszthely tevékenységének, önköltséges szolgáltatásainak ismertetése, bemutatása Előadók: I.) Vaszily-Hegedűs Andrea Egyesületi Elnök, logopédus, gyógypedagógus, klinikai logopédus, okleveles pedagógia szakos tanár, II.) Dalmai Melinda gyógypedagógus, óvodapedagógus, ABA technikus

**Szabadidős programok szervezésében való közreműködés**

2022-ben a szolgálat szabadidős programok szervezésében nem vett részt a koronavírus járvány és szakember hiány miatt.

**Önkéntes munkavégzés**

2022. évben nem volt.

**Adománygyűjtés-, közvetítésben való részvétel**

2022. év május hónapjától a helyi Vöröskereszt Élelmiszermentés Program keretein belül a LIDL áruházból hetente hétfő-csütörtök napokon pékárú/édesség, zöldség/gyümölcs adományokat juttatunk el az adományok mennyiségétől függően, a Marcali város és a szolgálat ellátási területéhez tartozó településeken élő családok részére.

2022. december hónapban a helyi Vöröskereszttel közösen 40 család részére tartós élelmiszercsomagot, valamint 5 újszülött, csecsemőkorú gyermek részére pelenkát juttatunk el.

2015. 11. 11. óta az Ételt az Életért Alapítvánnyal közösen hetente hétfőtől péntekig 150-200 rászoruló számára népkonyha jelleggel ételosztásra irányítjuk az arra rászorulókat. Marcaliban 109, Horvátkúton 39, Kéthelyen 53 adagot étel (összesen: 201 adag) kerül kiosztásra.

A 2022. évben 92 család számára közvetítettünk ruházatot, cipőt, tartós élelmiszert, tisztálkodó szert, bútort.

Krízissegély nyújtása intézményi költségvetésből:

Pénzbeli krízissegélyt a 2022. évben 16 főnek összesen 33 210 Ft értékben nyújtottunk. A 2022. évi krízissegély keretből megmaradt 217 630 Ft összegből tisztálkodási szerek és ételkonzervek kerültek beszerzésre (25 db szappan, 202 db ételkonzerv, 15 db mosópor, 20 db 1 L-es sampon, 5 db eldobható 5db-os borotva, 5 db borotvahab, 5 db 500 ml-es mosogatószer, 12 db 150x200-as takaró, 12 db 50x100-as törölköző került megvásárlásra).

Rászoruló személyeket támogató operatív programban az SZGYF-fel történő együttműködés bemutatása:

Feladataink az RSZTOP projekttel kapcsolatban:

* az ellátási területünkhöz tartozó településeken a helyszínek rendelkezésre állásáról gondoskodni,
* tájékoztatni az osztási helyszíneket, az osztás időpontjáról,
* az ügyfelek számára a meghívót eljuttatni,
* KENYSZI-ben és a tájékoztatási nyilatkozaton az ügyfelek személyes adatait rögzíteni (meghívó kivitelekor és osztás napján)
* meghatalmazás kitöltésének segítése (gyermekenként és csomagonként minden alkalommal), ha a jogosult nem tud részt venni az osztáson,
* SZGYF-et e-mail-ben tájékoztatni ügyfelek elköltözéséről, lakcímüknek megváltozásáról.

A program három célcsoportot céloz meg, az alábbiak szerint:

1. RSZTOP-1.1.1. 2. szakasz keretében 2017. december - 2023. december 31-ig

A rendszeres gyermekvédelmi kedvezményre jogosult, de intézményi ellátásban nem részesülő 0-3 éves korú gyermekek családjai, illetve az olyan háztartásban élő várandós anyák, amely háztartásban aktív korúak ellátására jogosult személy él (a magzat 3 hónapos korától) havonta egy alkalommal *élelmiszercsomaghoz* jutnak. A rendszeres gyermekvédelmi kedvezményre jogosult, 7-14 éves korú gyermekek családjai, a nyári szünetben (júliusban és augusztusban) *élelmiszercsomaghoz* jutnak.

1. RSZTOP- 2.1.1. projekt keretében 2018. február - 2023. december 31-ig

A rendszeres gyermekvédelmi kedvezményre jogosult, de intézményi ellátásban nem részesülő 0-3 éves korú gyermekek családjai, illetve az olyan háztartásban élő várandós anyák, ahol aktív korúak ellátására jogosult személy él (a magzat 3 hónapos korától) *alapvető fogyasztási cikkekhez* („babacsomag”) jutnak (várhatóan évente egy alkalommal).

1. RSZTOP 4.1.1. projekt keretében 2018. április hónaptól 2023-december 31-ig

Élelmiszersegély biztosítása megváltozott munkaképességű, valamint rendkívül alacsony jövedelmű, időskorú személyek számára negyedévente.

|  |  |  |  |  |  |
| --- | --- | --- | --- | --- | --- |
| **Rászoruló személyeket támogató operatív programban való közreműködés**  **Gyvt. 40.§ (2) c) pontja alapján**  **2022.** | | | | | |
| **Osztás időpontja** | **Élelmiszer csomag**  **(0-3 éves)**  **(fő)** | **Élelmiszer csomag**  **(7-14 éves)**  **(fő)** | **Alapvető fogyasztási cikk**  **(fő)** | **Élelmiszersegély csomag**  **(fő)** | **Összesen**  **(fő)** |
| 2022. 01. | 97 |  |  |  | 97 |
| 2022. 02. | 96 |  |  |  | 96 |
| 2022. 03. | 96 |  |  | 191 | 287 |
| 2022. 04. | 94 |  |  |  | 94 |
| 2022. 05. | 92 |  | 94 |  | 186 |
| 2022. 06. | 91 |  | 5 | 27 | 123 |
| 2022.07. |  |  |  | 4 | 4 |
| 2022.08. |  | 224 |  |  | 224 |
| 2022.09. | 88 | 111 | 94 |  | 293 |
| 2022.10. | 82 |  |  |  | 82 |
| 2022.11. |  |  |  | 275 | 275 |
| 2022.12. | 76 |  |  |  | 76 |
| Összesen | 812 | 335 | 193 | 497 | 1 837 |

Forrás: Intézményi nyilvántartás

A program 2023-ban is folytatódik.

**Szünidei gyermekétkeztetésben történő közreműködés bemutatása**

A tavaszi, nyári és az őszi gyermekétkeztetést a Marcali Központi Konyha biztosította, az ebédet éthordóban el lehetett vinni, a csatolt településrészekre a kiszállítást a Marcali Központi Konyha biztosította. A téli gyermekétkeztetést a Helvécia étterem biztosította, az ebédet éthordóban el lehetett vinni, a csatolt településrészre az étterem a kiszállítást biztosította. Az intézmény szociális asszisztense közreműködött a főzőhelyekkel való kapcsolattartásban, illetve elkészítette az étkeztetés nyilvántartásához szükséges táblázatot, melyet napi szinten az igénybevételnek megfelelően a főzőhelyek vezettek.

|  |  |  |  |  |
| --- | --- | --- | --- | --- |
| Településrészek | tavaszi  (fő) | nyári  (fő) | ősz  (fő) | tél  (fő) |
| Marcali | 8 | 17 | - | 11 |
| Bize | - | 3 | - | 3 |
| Boronka | - | - | - | - |
| Horvátkút | - | 1 | - | 3 |
| Összesen | 8 | 21 | - | 17 |

Forrás: Intézményi nyilvántartás

**A koronavírus járvány alatt végzett munka:**

2022. év tavaszán, a koronavírus-járvány időszaka alatt a területi munkavégzés folyamatosan biztosított volt. A családsegítők személyesen, és telefonon is felvették és tartották a kapcsolatot a családokkal. Krízishelyzet esetén személyesen felkerestük a családokat. Marcaliban személyesen, és telefonon biztosítottuk az ügyfélfogadást. Több kliens került anyagilag nehéz helyzetbe, számukra természetbeni juttatással, adományok közvetítésével, osztásával és települési támogatás igényléséhez nyújtottunk segítséget. Megnövekedett a települési támogatást igénylők esetében a bevásárlások száma, amiben a családsegítők és a szociális asszisztens is közreműködtek. A tavaszi, nyári szünidei étkeztetés igényfelmérése is megtörtént. A 2021/2022.-es és a 2022/2023.-as tanévben a telefonos és írásos jelzéseket fogadtuk, a felmerült nehézségek során segítséget nyújtottunk a családok számára. Az oktatási-nevelési intézményekkel is folyamatosan kapcsolatot tartottunk.

Az RSZTOP csomagosztást folyamatosan személyesen biztosítottuk. Az értesítőket a családsegítőknek kellett eljuttatni az érintettek számára, ami időnként olyan nagyságrendet képviselt, melyet fizikai lehetetlenség volt a lecsökkent létszámunkkal biztosítani. Különösen Nemesdéd területén volt nagyon magas az érintettek száma. Kértük a helyi polgármestert, hogy a falugondnok nyújtson segítséget a kérelmek kihordásában, amelyhez egy alakommal járult hozzá, a többi esetben sajnos nem.

2022. év első negyedévében azon kliensek száma is lényegesen megemelkedett, akik segítséget kértek, az oltásregisztrációban (E-mail címek készítése, regisztráció oltásra), illetve az ügyfelek érdeklődésére tájékoztatást nyújtottunk az időpontfoglalás nélküli oltópontok helyszíneiről, időpontjairól. Tapasztalataink alapján a családokban a pandémiás helyzetből adódóan gyakoribbá váltak a konfliktusok is, melyek kapcsán több jelzés érkezett felénk.

**Az infláció és a rezsi költségek emelkedésével kapcsolatos tapasztalatok:**

A 2022-es év őszén és telén jelentősen megemelkedett a települési támogatást, főként a tűzifát igénylők száma. A támogatás igénylésében és a tűzifarendelésben a családsegítők működtek közre. Emelkedő tendencia volt megfigyelhető a települési támogatások keretein belüli bevásárlásokkal kapcsolatosan is, amiben a családsegítők és a szociális asszisztens is közreműködtek.

A gazdasági helyzet kiszámíthatatlansága miatti lelki, mentális megbetegedések, az anyagi nehézségek és a szerhasználat is fokozottabbá vált, melyekből kifolyólag gyakoribbá váltak. A pszichés nyomás hatására több alkalommal fordult elő az ügyfelek részéről agresszív megnyilvánulás a kollégák felé. A tettleges fenyegetések alkalmával kénytelenek voltunk az érintettek esetében az épületbe való bejutást korlátozni és a rendőrség segítségét kérni.

Térítésmentes ellátás.

**1.1.6. Támogató szolgáltatás**

A támogató szolgáltatás ellátási területe Marcali járás közigazgatási területe.

**1.1.6.1. Személyi és tárgyi feltételek**

A támogató szolgálat feladatait egy terápiás munkatárs (vezető), két fő gondozó és egy fő segítő (gépkocsi vezető) végzi. Az alkalmazottak szakképesítésének aránya 100%.

A szállítási feladatokat Fiat Talento típusú (PUE-721) 9 személyes akadálymentes busszal teljesítették.

A 2022-ben a szolgálatnál a gépkocsi összesen 36 614 km-t futott, melynek 59,9%-a támogatásnál figyelembe vehető hasznos km és 0,00062%-a támogatásnál nem figyelembe vehető hasznos km volt. A nem elszámolható egyéb kilométerek százalékos aránya a teljes futásteljesítmény 39,9%-a volt. A szállított személyek száma az idei évben 1 954 fő volt, melyből 1 931 fő szállításnál figyelembe vehető, mely az összes szállított személy 93,8%-a.

|  |  |
| --- | --- |
| **Szállítási tevékenység**  **Km**  **2022.** | |
| Hasznos km | 21 963,13 km |
| Nem hasznos km | 23,00 km |
| Hasznos km összesen | 21 986,13 km |
| Egyéb km | 14 627,82 km |
| **Összes km** | **36 614,00 km** |

Forrás: Intézményi adatszolgáltatás

**1.1.6.2. A szolgáltatást igénybevevők létszámának alakulása**

Az év során nyilvántartottak száma 40 fő volt. Újonnan felvettek száma 3 fő, a megszűntek száma 6 fő. 2022-ben az új igénybevevők közül mindhárom fő szociálisan rászorult (2 fő látássérült, 1 fő mozgássérült).

Az igénybevevők 80 %-a (32 fő) marcali lakos, a többi 8 fő további tíz településen oszlik meg az alábbi táblázatban foglaltak szerint.

|  |  |  |  |
| --- | --- | --- | --- |
| **Igénybevevők száma**  **2022.** | | | |
| **Települések** | **Nő**  **(fő)** | **Férfi**  **(fő)** | **összesen**  **(fő)** |
| Marcali | 21 | 11 | 32 |
| Nemesdéd | 1 | 0 | 1 |
| Mesztegnyő | 0 | 1 | 1 |
| Szenyér | 0 | 1 | 1 |
| Vése | 2 | 1 | 3 |
| Főnyed | 0 | 1 | 1 |
| Hosszúvíz | 0 | 1 | 1 |
| **Összesen** | **24** | **16** | **40** |

Forrás: Intézményi adatszolgáltatás

A támogató szolgálat esetében a 0-20 év közöttiek aránya 22,5%, míg a 21-65 év köztieké ugyancsak 22,5% míg a 66 év felettieké pedig 55%.

A nők aránya 60 %, a férfiaké (40 %).

2022-ben a rászorultak száma 24 fő (60%), melynek a fogyatékossági típusok szerinti megoszlását az alábbi táblázat mutatja.

|  |  |
| --- | --- |
| **Fogyatékossági típusok**  **2022.** | **fő** |
| Értelmi | 5 |
| Mozgásszervi | 6 |
| Látás | 5 |
| Autista | 1 |
| Halmozott | 5 |
| Hallás | 2 |
| **Összesen** | **24** |

Forrás: Intézményi adatszolgáltatás

**A 2022. évben a személyi segítés és a szállító szolgáltatás együtt 6 467,797 feladategységet teljesített**

**Ebből:**

**Személyi segítés:** ***2075,165***(32,1 %) feladategység:

* személyi segítés: 913
* halmozott vagy autista személyek személyi segítéséből 977,5 ebből szociálisan rászorultak egyéb személyi segítéséből 184,667 feladategységet teljesítettünk.

**A szállítási tevékenység: *4392,63* (67,9%) feladategység**.

**Személyi térítési díjak beszedése**

Kiszámlázott személyi térítési díj összege

Szállítás: 853 190 Ft

Személyi segítés: 130 005 Ft

**Összesen**: 983 195 Ft

Térítési díj hátralék nem keletkezett.

**1.1.7. Közösségi pszichiátriai ellátás**

A szolgáltatás ellátási területe: Marcali járás közigazgatási területe. A szolgáltatásra vonatkozó működési engedély 40 fő ellátására szól.

**1.1.7.1. Személyi és tárgyi feltételek**

A közösségi ellátást 1 fő terápiás munkatárs (támogató szolgálat vezetője) irányításával, 2 fő gondozóval, és egy pszichiáter végzettséggel rendelkező tanácsadóval biztosítjuk.

**1.1.7.2. A szolgáltatást igénybevevők létszámának alakulása**

A nyilvántartás alapján ebben az évben, közösségi ellátás keretében 46 fő pszichiátriai beteg ellátását biztosítottuk, melyből 3 fő került idén felvételre (2 fő Marcaliból, 1 fő Vörs településről), és 4 fő esetében kellett ellátást megszüntetni, melynek okai: 1 fő elhalálozott, 1 fő nem tartott igényt a szolgáltatásra, 1 fő bentlakásos intézménybe költözött, 1 fő pedig elköltözött.

Az ellátottak gyakorlatilag 86,9%-a gazdasági szempontból inaktív.

|  |  |  |  |
| --- | --- | --- | --- |
| **Igénybevevők száma települési bontásban**  **2022.** | | | |
| **Település** | **Nő**  **(fő)** | **Férfi**  **(fő)** | **Összesen**  **(fő)** |
| Marcali | 17 | 12 | 29 |
| Táska | 1 | 1 | 2 |
| Nikla | 1 | 0 | 1 |
| Mesztegnyő | 0 | 2 | 2 |
| Kéthely | 1 | 1 | 2 |
| Balatonkeresztúr | 0 | 1 | 1 |
| Balatonberény | 0 | 1 | 1 |
| Balatonszentgyörgy | 1 | 2 | 3 |
| Tikos | 2 | 2 | 4 |
| Vörs | 0 | 1 | 1 |
| Gadány | 23 | 23 | 46 |
| **Összesen** | **17** | **12** | **29** |

Forrás: Intézményi adatszolgáltatás

|  |  |
| --- | --- |
| **Ellátottak életkor szerinti megoszlása 2022.** | **Fő** |
| 25-30 | 1 |
| 31-35 | 1 |
| 36-40 | 2 |
| 41-45 | 3 |
| 46-50 | 6 |
| 51-55 | 8 |
| 56-60 | 5 |
| 61-65 | 12 |
| 66- | 8 |
| **Összesen** | ***46*** |

Forrás: Intézményi adatszolgáltatás

**Feladat mutató: 15 370 / 365 = 41,67**

Munkacsoport megbeszélések száma: 12 alkalom volt.

**Térítésmenetes ellátás.**

**1.1.8. Nappali ellátás**

A nappali ellátás ellátási területe 2020. március 1-től: Csákány, Marcali, Nagyszakácsi Nemesvid, Sávoly, Somogysámson, Somogysimonyi, Somogyzsitfa.

**Nappali ellátás telephelyei**

* Marcali, Noszlopy u. 1. - Idősek Klubja I. 30 férőhely
* Marcali, Szigetvári u. 1. - Idősek Klubja II. 20 férőhely

**1.1.7.1. Személyi és tárgyi feltételek**

**I. számú Idősek Klubja** (Noszlopy u. 1.) önálló szakmai létszámmal nem rendelkezik, a szolgáltatást az Idősek Otthona alkalmazotti létszámával biztosítjuk.

**II. számú Idősek Klubja** (Szigetvári u. 1.) szakmai létszámai

1 fő terápiás munkatárs (vezető - osztott munkakörben az Idősek Otthona vezetője)

1 fő gondozó

2022. 01.01.- 2022. 03. 31.-ig a COVID-19 veszélyhelyzet idején a klubtagok ellátása, infokommunikációs eszközön és az igénybe vevők otthonában történt (beszélgetés, vásárlás, recept íratás és kiváltás, orvoshoz kisérés, egyéb ügyintézés).

2022. 04. 01. -2022. 12. 23. között a szolgáltatásokat a telephelyeken nyújtottuk.

Azon klubtagok számára, akik nem tudnak egészségi vagy mentális állapotuk miatt önállóan a klubba jönni, ismét megszerveztük a szállító szolgáltatást.

2022. 12. 27-től a Gondviselés Háza telephelyen költséghatékonysági szempontból a szolgáltatásnyújtás szünetel, a klubtagok az Idősek Otthona telephelyét látogathatják.

A programok szervezése a COVID-19 veszélyhelyzet miatt elrendelt látogatási tilalom megszűnését követően, 2022. 04. 01.-től kezdődött meg.

Elsődleges feladat volt a klubtagok „visszaszoktatása”, az új klubtagok egymással, ill. a telephellyel történő megismertetése volt.

**Pályázati támogatás:**

Nemzeti Kulturális Alap által kiírt pályázaton 500 000 Ft támogatásban részesült a nappali ellátás. A pályázaton nyert összegből került sor:

- házi koncert rendezésére (Marcali Bajtársi Egyesület Dalárda),

- 2 múzeumpedagógiai foglalkozás megszervezésére Marcali Múzeumban

- 1 alkalommal színházlátogatásra

- alapanyagok vásárlására rendezvényekhez, ill. foglalkozásokhoz.

**1.1.6.3. Ellátotti igények változása**

Az **I. számú Idősek Klubjában a** nyilvántartottak száma 35. Egy fő Somogyzsitfáról jár be a klubba. Az év során 6 fő ellátását szüntettük meg (2 fő tartós bent lakásos intézménybe költözött, 1 fő áthelyezéssel II. Klubba került, 1 fő elhunyt, 2 fő nem tart rá igényt), és 7 fő felvételére került sor.

I. számú Klub igénybevevői 66 %-a nő.

Férőhely kihasználtság (beíratottak/ férőhelyek száma): 97%

Kapacitás kihasználtság (gondozási napok száma/férőhelyek száma): 78 %

Az ellátottak 52%-a egyedül él.

**Gondozási napok száma: 5 841: 249= 23,45**

A **II. számú Idősek Klubjában a** nyilvántartottak száma 26 fő.

Az év során 6 fő felvételére került sor és 6 fő ellátását szüntettük meg (2 fő elhunyt, 4 fő nem tart igényt).

II. számú Klub tagjaink 77 %-a nő.

Férőhely kihasználtság (beíratottak/ férőhelyek száma): 100%

Kapacitás kihasználtság (gondozási napok száma/férőhelyek száma): 92 %

Az ellátottak 58 %-a egyedül él.

**Gondozási napok száma: 4 575: 249= 18,37**

A 18-64 éves kor közötti ellátottak le vannak százalékolva. Közülük a két klubban 3 fő veszi igénybe a mosást.

A II. számú klubban 1 fő hajléktalan (Marcali lakcíme van, de összeférhetetlenség miatt nem tartózkodik ott) számára biztosítjuk 2022. 04. 01-től (előtte hajléktalan szállón volt) a mosást, személyi higiénét.

**A nappali ellátás mutatója, a két Klub 50 férőhelyén: 10 416/249=41,82=42**

Térítésmentes ellátás

* 1. **Személyes gondoskodást nyújtó szakosított szociális ellátás**

**1.2.1. Ápolást-gondozást nyújtó bentlakásos ellátás**

**1.2.1.1. Idősek Otthona (Noszlopy u. 1.)**

Az Idősek Otthona célja és feladata, hogy a meghatározott gondozási szükséglettel rendelkező, de rendszeres fekvőbeteg-gyógyintézeti kezelést nem igénylő, a rá irányadó öregségi nyugdíjkorhatárt betöltött személy látható el, feltéve, hogy ellátásuk más módon nem oldható meg.

**1.2.1.2. Személyi és tárgyi feltételek**

Idősek Otthona személyi feltételei a jogszabályi feltételeknek részben megfelelnek. A feladat ellátást 1 fő terápiás munkatárs (vezető), 6 fő szakmai és 4 fő technikai létszámmal (1 fő helyileg a bölcsőde mosodájában), és egy fő tiszteletdíjas közreműködésével biztosítottuk. A szakápolási feladatok ellátásához a megfelelő szakképzettséggel jelenleg egy fő rendelkezik.

Szakképzettség 100 %-os.

Hosszú távú táppénzek miatt többször volt szükség helyettesítő dolgozóra mind a gondozók, mind a kisegítők esetében (átcsoportosítással vagy felvétellel volt biztosítva).

**Tárgyi feltételek**

Az ellátás biztosításához szükséges általános tárgyi eszközök a szükséges mennyiségben biztosítottak voltak (pl: gyógyszerek, kötözőszerek, tisztítószerek, mosószerek, irodaszerek, stb).

Fenntartói döntés született decemberben régi épületrész konvektoros fűtésének korszerűsítésére, megvalósító a Zalagáz Kft (Tervezett megvalósulás: 2023. tavasz).

Az elektromos hálózattal folyamatosan gond volt. A perecizzók gyakran kiégtek, a burkolattal együtt. Balesetveszélyes és jelentős kiadás a perecizzók gyakori cseréje, a karbantartási feladatokat is növeli.

Fenntartói döntés született decemberben az intézményben lévő perecizzók ledes világítással történő kiváltásáról, ami meg is történt.

Év végén, a Karácsony alkalmából ajándékban részesültek az ellátottak:

- a Sole-Mizo Zrt. jóvoltából (tejtermékek: túró rudi, tejföl, joghurt, tejital, sajt, vaj)

**1.2.1.3. A feladatellátás szakmai tartalma, módja**

Az Idősek Otthonában ellátás - 2017. január 1-től 36/2007. SZMM rendelet 3. számú melléklete értékelő adatlapja alapján III. fokozatú, illetve egyéb körülményeken alapuló gondozási szükséglet megállapítása esetén nyújtható.

Az Otthonban 22 férőhelyen 30 főt tartottunk nyilván. Az év során 2 ellátott rendelkezett súlyos demenciát megállapító szakvéleménnyel, 1 fő középsúlyos és súlyos határon és1 fő középsúlyos.

**Gondozási napok száma:**

**átlagos: 7 233/ 365= 19,81**

**demens:** **792/ 365= 2,16 (gondozási napok száma 1,2-es szorzóval szorozva van)**

**összesen:** **8 025/ 365 = 21,98**

A férőhely kihasználtság 90 %

Kapacitás kihasználtsága 100 %.

Az év során 9 fő ellátása szűnt meg (7 fő elhunyt, 1 fő nem tartott igényt az ellátásra, 1 fő rászorultsága szűnt meg), és 8 fő új ellátottat vettünk fel (5 főt saját otthonából, 3 főt a kórházból). A várakozók száma 20 fő.

Egy évnél hosszabb ideje várakozók száma: 6

Az ellátottak életkor szerinti megoszlása (2022. 01.01.- 12.31. állapot):

Forrás: Intézményi adatszolgáltatás

A legidősebb lakó 99, a legfiatalabb 69 éves.

Az ellátásban nehézséget jelent, hogy az időskori szellemi hanyatlás, valamint a halláscsökkenés miatt nehezebb a lakókkal a kommunikáció. Megértésük beszűkül, korlátozódik. Leginkább a saját gondolataikkal vannak elfoglalva, mást nehezen akarnak elfogadni. Egyre nehezebb az új dolgokhoz való alkalmazkodás (pl: ágycsere, étkezésnél helycsere stb.). A lakók fizikai- egészségi állapota már bekerüléskor is nagy mértékben csökkent, jelentős gondozási szükséglettel rendelkeznek. Egyre inkább szükséges az ellátott és nővér számára egyaránt komfortos kórházi ágy.

Az épület adottságai nehézséget jelentenek az ellátásban. Kicsik a helyiségek, így a szobákban nehéz elférni a segédeszközökkel (rollátor, kerekesszék). A fekvőbetegek ellátása is nehézséget jelent, mivel az ágyak a fal mellett vannak, nem körüljárhatóak.

A szellemi hanyatlás miatt nagyobb hangsúlyt kell fordítani a demenciával élők számára is érthető jelölésekre (pl: helyiségek jelölése), valamint fejlesztő eszközök, játékok beszerzésére, használatára, amivel állapotuk szinten tartható.

Az intézményi térítési díj 2020. április 1-től (3 640 Ft/ellátási nap) fizetése 23 (88%) ellátott esetében biztosított.



**Személyi térítési díj befizetések:**

Kiszámlázott személyi térítési díj összege: 27 415 120 Ft

Beszedett személyi térítési díj összege: 27 281 585 Ft

Nyilvántartott hátralékosok száma: 3 fő

Nyilvántartott hátralék összege: 219 470 Ft

Tartozásuk hagyatéki teherként kerül érvényesítésre.

2022. évben hagyatéki tárgyalás után rendezett hátralék:

Varga Ferencné 97 960 Ft (2021. 10.-11. havi szem. tér. díja).

Ingatlant terhelő jelzálog: nincs megállapítva

**1.2.1.4. Az intézmény által nyújtott szolgáltatások**

**Étkeztetés megszervezése**

Az étkeztetés vásárolt élelmezés formájában biztosított, naponta három alkalommal (reggeli, ebéd, vacsora), a „Helvécia” étteremből. Az étel minőségére nagyon sok panasz érkezik a bentlakók részéről. Többször egyeztettünk a főzőhellyel, de eredmény nem sok született. Más szolgáltató bevonásával is próbálkoztunk a minőségi kifogások miatt, de a szolgáltatás folyamatos volta miatt a városon belül nincs más, aki vállalná az ellátást.

Ha az ellátást igénybevevő egészségi állapota indokolja, részére, - orvosi javaslatra –az orvos előírásainak megfelelő diétát is a „Helvécia” étterem biztosítja.

**Ruházat, textília biztosítása**

A személyes ruházat javítása a gondozónők és ellátottak bevonásával intézményen belül, tisztítása fő szabály szerint a bölcsődei mosókonyhán történik.

A Bölcsődei felújítás miatt 2022. június 1-ig a mosási feladatok egy mosógéppel és egy szárítógéppel az otthonban történtek. Ezt követően visszakerült a feladat a bölcsődébe majd 2022. augusztustól (rezsiválsági intézkedésként) ismét az otthonban történik a mosás. Az átszervezéssel a szennyes és tisztaruha szállítás miatt naponta megtett utak költségét meg tudtuk takarítani.

**Egészségügyi ellátás**

Az intézmény a bentlakók számára egészégügyi ellátást biztosít heti 4 órában egy megbízási szerződés keretében.

A kórház és a rendelőintézet közelsége lehetővé teszi, hogy a lakókat szakorvosi ellátásra szállítsuk.

**Mentális gondozás, foglalkoztatás**

A bentlakók számára napi szinten biztosítunk foglalkoztatást fizikai, mentális állapotuk fenntartása céljából (felolvasás újságokból, néphagyományok, adott témáról beszélgetés, video vetítés, szalvétahajtogatás, torna, diótörés).

**Alapfeladatokon túl nyújtott szolgáltatások**

A lakók kényelme érdekében, igény esetén térítés ellenében, alapfeladatot meghaladó szolgáltatásokat is biztosítunk (fodrász, manikűr, pedikűr, masszőr, gyógytornász).

Lehetősége van továbbá az otthon lakóinak személyes ügyeik intézése céljából az intézményi gépkocsi igénybevételére, melyért a házirendben meghatározottak szerinti térítést kell fizetniük.

1. **Gyermekvédelmi ellátások**

**2.1 Személyes gondoskodást nyújtó gyermekjóléti szolgáltatás**

**2.1.1. Család és gyermekjóléti központ**

A központ ellátási területe 2016. január 1-től a Marcali járás 37 településére terjed ki.

**2.1.1.1. Személyi feltételek és tárgyi feltételek**

A szolgáltatásra a fenntartó által biztosított 7 fő esetmenedzseri státuszból 2022-ben 6 státusz volt betöltve. Egy fő esetmenedzseri státuszon megbízási szerződéssel három fő tanácsadót foglalkoztatunk (1 fő jogászt és 1 fő pszichológust és időnként 1 fő tolmácsot).

A szakmai vezető járási jelzőrendszeri tanácsadói feladatokat is végez.

A szociális diagnózis készítésre rendelkezésre álló létszám 2020.09.01. óta betöltetlen.

Az elmúlt évben a 4 fő óvodai és iskolai szociális segítő státuszból 2 volt betöltött. Egy státuszt munkakör elosztással, a másik státuszt 2021.január 1-tól belső helyettesítéssel láttuk el.

A központ munkáját 1 fő szociális asszisztens (aki a család- és gyermekjóléti szolgálat asszisztensi feladatait is ellátja) segíti napi 6 órában.

A Központnál jelenleg alkalmazásban állók szakképzettsége 100%.

Az esetmenedzserek és az óvodai és iskolai szociális segítők számára biztosított a továbbképzés, a helyettesítés és az esetmegbeszélés lehetősége. Az óvodai és iskolai szociális segítők - az EFOP-3.9.2 pályázat finanszírozásával - 2022.04.07-06.30. között 5 alkalommal szupervízión vettek részt.

**Tárgyi feltételek** megfelelőek.

**2.1.1.2. A központ szakmai tevékenysége**

|  |  |  |
| --- | --- | --- |
| **Igénybe vevők száma**  **2022.** | | |
| **Hatósági intézkedések** | **Gyermek** | **Család** |
| védelembe vétel | 48 | 31 |
| ideiglenes hatályú elhelyezés | 12 | 7 |
| nevelésbe vétel | 143 | 73 |
| utógondozás | 4 | 4 |
| **Összesen** | **207** | **115** |

|  |  |  |
| --- | --- | --- |
| **Megszűnt igénybe vevők száma**  **2022.** | | |
| **Hatósági intézkedés** | **Gyermek** | **Család** |
| védelembe vétel | 37 | 26 |
| ideiglenes hatályú elhelyezés | 22 | 13 |
| nevelésbe vétel | 47 | 34 |
| utógondozás | 7 | 4 |
| **Összesen** | **113** | **77** |

Forrás: Intézményi adatszolgáltatás

|  |  |  |
| --- | --- | --- |
| **Összes igénybe vevő száma (folyamatban lévő+megszűnt)**  **2022.** | | |
| **Hatósági intézkedés** | **Gyermek** | **Család** |
| védelembe vétel | 85 | 57 |
| ideiglenes hatályú elhelyezés | 34 | 20 |
| nevelésbe vétel | 190 | 107 |
| utógondozás | 11 | 8 |
| **Összesen** | **320** | **192** |

Forrás: Intézményi adatszolgáltatás

Éves szinten a négy esetmenedzserre eső családok száma 115 (207 gyermek), a megszűnt ügyekkel együtt 192 család (320 gyermek). Ez 2021. évhez képest - amikor 139 családot (231 gyermeket) láttunk el –, csökkenést mutat.

Az egy esetmenedzserre eső családok száma átlag 34.

A legtöbb munka a nevelésbe vétel alatt álló gyermekek családba történő visszahelyezése kapcsán (73 család) folyik. Pozitívumként értékelhető, hogy 4 családnál folyt családjából kiemelt gyermek visszahelyezése érdekében utógondozás.

A legtöbb hatósági intézkedés alatt álló gyermek Marcali, Böhönye, Mesztegnyő, Nemesvid, Pusztakovácsi, Somogysámson, Somogyszentpál és Táska településeken él.

Fontos kiemelni, hogy az ellátási terület nagysága miatt a közlekedés anyagi- és időráfordítása – különösen az óvodai és iskolai segítő tevékenység esetében- nagy.

|  |  |
| --- | --- |
| **Hatósági intézkedéshez kapcsolódó tevékenységek**  **2022.** | |
| szociális segítő tevékenység | 0 |
| esetkonferencia szervezése, azon való részvétel | 31 |
| esetkonzultáció | 361 |
| esetmegbeszélés | 1 |
| egyéni gondozási-nevelési terv készítése | 27 |
| első védelembe vételi tárgyaláson való részvétel | 12 |
| felülvizsgálati tárgyaláson való részvétel-nevelésbe vétel esetén | 4 |
| felülvizsgálati tárgyaláson való részvétel-védelembe vétel esetén | 18 |
| elhelyezési értekezleten, illetve tárgyaláson való részvétel | 0 |
| egyéb hatósági tárgyaláson való részvétel | 7 |
| családlátogatás | 360 |
| környezettanulmány készítésében való közreműködés | 0 |
| környezettanulmány készítése önállóan | 22 |
| egyéb | 220 |
| nevelésbe vett gyermek gondozási helyen történő felkeresése | 4 |
| Összesen | **1 067** |

Forrás: Intézményi adatszolgáltatás

|  |  |
| --- | --- |
| **Hatósági intézkedésre tett javaslatok**  **2022.** | |
| védelembe vétel | 22 |
| megelőző pártfogás | 0 |
| ideiglenes hatályú elhelyezés | 6 |
| nevelésbe vétel | 21 |
| családbafogadás | 7 |
| gondozási hely megváltoztatására | 1 |
| **Összesen** | **57** |

Forrás: Intézményi adatszolgáltatás

Hatósági intézkedésekre az elmúlt évben a központ esetmenedzserei 57 alkalommal tettek javaslatot. A legtöbb javaslattételre Marcali, Böhönye, Somogyszentpál és Szegerdő településeken élő veszélyeztetett kiskorúak esetében került sor.

Néhány településen (Böhönye, Pusztakovácsi, Szenyér) továbbra is jellemző a költözés ellátási területen belülre és kívülre. Ellátási területünkre több alkalommal költöznek olyan családok, akikről utólag derült ki, hogy hatósági intézkedés alatt állnak.

A SMKH MJH Hatósági és Gyámügyi Osztályának egyik gyámügyi szakügyintézője az új ügyeknél és a már védelembe vétel alatt álló gyermekeknél ismét fél-egy éves csúszásban van, ami számunkra a felülvizsgálatok időbeliségét nagymértékben ellehetetleníti.

|  |  |
| --- | --- |
| **Az észlelő- és jelzőrendszer által küldött jelzések száma**  **2022.** | |
| Egészségügyi szolgáltató | 0 |
| Védőnői jelzés | 13 |
| Személyes gondoskodást nyújtó szociális szolgáltató - család- és gyermekjóléti szolgálat, család- és gyermekjóléti központ | 11 |
| Kisgyermekek napközbeni ellátását nyújtók | 1 |
| Átmeneti gondozást biztosítók | 0 |
| Menekülteket befogadó állomás, menekültek átmeneti szállása | 0 |
| Köznevelési intézmény | 29 |
| Rendőrség | 1 |
| Ügyészség, bíróság | 0 |
| Pártfogó felügyelői szolgálat | 1 |
| Egyesület, alapítvány, egyházi jogi személy | 0 |
| Áldozatsegítés és kárenyhítés feladatait ellátó szervezet | 0 |
| OKIT | 0 |
| Állampolgár, gyermek és felnőtt érdekeit képviselő társadalmi szervezet | 0 |
| Önkormányzat, jegyző | 0 |
| Járási hivatal gyámhivatala | 0 |
| Munkaügyi hatóság | 0 |
| Katasztrófavédelem | 0 |
| Közüzemi szolgáltatók | 0 |
| Gyermekjogi/ellátottjogi képviselő/betegjogi képviselő | 0 |
| Hivatásos gondnok | 0 |
| Javítóintézet | 0 |
| Gyermekvédelmi és gyámügyi feladatkörében eljáró fővárosi és megyei kormányhivatal | 1 |
| Bv.-i intézet, bv.-i pártfogó felügyelő | 0 |
| **Összesen** | **57** |

Forrás: Intézményi adatszolgáltatás

Az észlelő és jelzőrendszer működését bemutató táblázat alapján megállapítható, hogy a legtöbb jelzés a köznevelési intézményektől, a család- és gyermekjóléti szolgálatokól, más család- és gyermekjóléti központtól és a védőnőktől érkezett. A jelzések zöme Marcali, Gadány és Nemesvid településeken élőket érintette. *(2021. évben 90 jelzés érkezett.)*

**Speciális szolgáltatások**

***Kapcsolattartási ügyelet:*** 2022-ben nem volt igénybevétel.

***Készenléti szolgálat:*** Munkaidőn túl a készenléti hívószámot10 alkalommal hívták, melyből 6 esetben kezdeményezték a hívást ténylegesen krízishelyzetben lévő személy miatt.

***Jogi tanácsadás:*** A szolgáltatást11 ügyfél (ebből 3 fő vidéki) 11 esetben vette igénybe. További három fő időpontot kért ugyan de a megadott időpontban nem jelent meg.

***Pszichológiai tanácsadást*** 34 ügyfél (ebből 18 fő vidéki) 129 esetben vette igénybe. Tizennyolc ügyfél 29 alkalommal (többnyire a hatóságilag kötelezett és a szociális segítő munka alatt álló kliensek) a megbeszélt időpontban nem jelent meg a tanácsadáson.

***Utcai szociális munka:*** 2022.04.06-án megjelent a feladat ellátásához kapcsolódó útmutató. Ez alapján szükségletfelmérő kérdőívet készítettünk, amelyet a három marcali általános iskolában és két középiskolában 2022. május 17. és június 14. között 360 tanuló töltött ki. A kérdőívek kiértékelése megtörtént, melynek összegzése és az ennek kapcsán felmerülő javaslatok a fenntartó felé megküldésre kerültek.

**Óvodai és iskolai szociális segítő tevékenység***:* A 2022/2023. tanévben a köznevelési intézmények által nyilvántartott tanulók száma **3 579 fő** volt *(a 2020/2021. tanévben 3629 fő).*

Az óvodai és iskolai segítők heti-kétheti rendszerességgel a járás valamennyi oktatási-, nevelési intézményébe eljutott, ahol nevelőtestületi értekezleten-, szülői értekezleten vettek részt, egyéni-, és csoportos preventív szociális munkát végeztek, valamint segítőként részt vettek az iskolák által szervezett közösségi rendezvényeken, napközi táborokban.

2020.03.01-től a segítők a TEVADMIN-KENYSZI-ben rögzítik az általuk végzett tevékenységet.

2022. évben **29** gyermek *(2020. évben 30 gyermek)* esetében az egyéni formában történő szociális segítő tevékenység az első találkozást követően tett intézkedéssel nem volt lezárható. Ezen gyermekek esetén a segítők részéről többszöri találkozás és segítségnyújtás történt, mielőtt a probléma megoldódott volna.

Gondozási-nevelési tervben meghatározott feladatok ellátását – bevont segítőként – **35** hatósági intézkedés (védelembe vétel, utógondozás) alatt álló gyermek esetén láttak el.

|  |  |
| --- | --- |
| **Elért személyek**  **2022.** | |
| Elért gyermekek | 2 171 |
| Elért szülők | 188 |
| Óvodában, iskolában elért szakemberek | 1 041 |
| Más elért szakemberek | 323 |
| **Összesen** | **3 723** |

Forrás: Intézményi adatszolgáltatás

|  |  |
| --- | --- |
| **Hozott problémák**  **2022.** | |
| Szociális problémák | 39 |
| Iskolai nehézségek | 560 |
| Pszichés problémák | 187 |
| Családi konfliktus | 90 |
| Család életvitelében jelentkező problémák | 50 |
| Addiktológiai problémák | 0 |
| **Összesen** | **926** |

Forrás: Intézményi adatszolgáltatás

A segítők a köznevelési intézményekben többnyire iskolai nehézségekkel (tanulási probléma, magatartási-beilleszkedési nehézség, iskolai hiányzás, iskolai konfliktushelyzet), családi konfliktusokkal (szülők közötti konfliktus, szülő-gyermek közötti konfliktus, nevelési probléma), szociális problémákkal (anyagi nehézség, lakhatási probléma), és pszichés problémákkal (életkori változásokból adódó lelki nehézségek, suicid késztetés, veszteség-pld. válás, gyász) találkoztak.

|  |  |
| --- | --- |
| **Csoportfoglalkozások** *(halmozott adat)*  **2022.** | |
| Csoportfoglalkozások száma | 80 |
| Csoportfoglalkozáson résztvettek száma | 1 029 |
| Közösségi foglalkozások száma | 26 |
| Közösségi foglalkozáson résztvettek száma | 581 |

Forrás: Intézményi adatszolgáltatás

A köznevelési intézmények óvodai-iskolai szociális segítő szolgáltatás iránti elégedettségét 2021. év végén - 2022. év elején *elégedettségmérő kérdőív* kitöltésén keresztül mértük fel.

Összességében elmondható, hogy az intézmények elégedettek a szolgáltatás nyújtásával, a segítők személyével, hozzáállásával.

**A járás területén működő család- és gyermekjóléti szolgálat feladatainak szakmai támogatása**

A Marcali Járás területén működő öt család- és gyermekjóléti szolgálattal továbbra is megfelelő partneri együttműködésben dolgozunk.

Az év során a központ 12 havi esetmegbeszélést tartott a szolgálatok részvételével, ahol megvitatták a módosított szakmai protokollokat, újonnan megjelenő szakmai anyagokat; módszertani segítséget-, illetve esetbemutatásokon keresztül szakmai segítséget nyújtottak a szolgálatok családsegítőinek, különös tekintettel a 2021.07.01-el induló Gyermekeink védelmében elnevezésű informatikai rendszer indulása kapcsán. A témák között szerepelt még kórházi szociális munka, az ellátottjogi-, gyermekjogi és betegjogi képviselő munkájának bemutatása, a Marcali Járásbírósággal történő együttműködés kialakítása, a marcali Prevenciós és Egészségfejlesztési Iroda (PREFI) tevékenységének bemutatása, megyei áldozatvédelmi referens munkájának ismertetése. A kialakult járványhelyzet miatt 8 esetmegbeszélést jelenléti alapon-személyesen-, 4 esetmegbeszélést pedig az online térben, skype-on keresztül tartottunk meg.

**A járási jelzőrendszeri tanácsadó:** Összegyűjtötte a települések jelzőrendszeri felelősei által készített heti jelentéseket, helyi jelzőrendszeri intézkedési terveket, a szakmaközi megbeszélések meghívóit.

Szorgalmazta a települési jelzőrendszeri lista elkészítését, aktualizálását, szakmai tanácsokkal segítette azok elkészítését, ezt követően minden szolgálattól bekérte azokat.

A helyi szolgálat online *szakmaközi megbeszélésein* 4 alkalommal (3 alkalommal szolgálat szakmai vezetőjének helyettesítése miatt a beszélgetés vezetőjeként is), a balatonkeresztúri szolgálat online szakmaközi megbeszélésein 4 alkalommal, a kéthelyi szolgálat szakmaközi megbeszélésén 2 alkalommal (előadóként), *esetkonferencián* 3 alkalommal vett részt.

A tanácsadó a *havi esetmegbeszélések vezetőjeként* megtervezte a megbeszélések tematikáját, vezette a megbeszéléseket, az erről készült emlékeztetőket elkészítette. Szükség szerint személyes és telefonos konzultációs lehetőséget biztosított a szolgálatok családsegítőinek.

2022. év végén elégedettségmérő kérdőív kitöltésén keresztül mértük fel a szolgálatok elégedettségét, Központunkkal szemben támasztott elvárásait. Összegzés alapján elmondható, hogy a szolgálatok elégedettek a szolgáltatás nyújtásával, a szakemberek személyével, hozzáállásával.

**Szociális diagnózis** (1993. évi III. törvény 64. § (8)

2019.01.01-től a Központ jogszabályilag rendelt feladata, hogy a család szociális helyzetének átfogó vizsgálata alapján elkészítse az igénybe venni javasolt szociális szolgáltatásokat meghatározó szociális diagnózist. A jogosultsági feltételek fennállása esetén a szociális diagnózis kötelezi a szociális, gyermekjóléti szolgáltatókat és intézményeket, amelyek kötelesek a szolgáltatásra vonatkozó igényt nyilvántartásba venni. A szociális diagnózis státuszt nem sikerült betöltenünk. A szolgálatok nem igazán partnerek a diagnózis vonatkozásában. 2022. évben egyáltalán nem delegáltak klienst diagnózisra.

2021.07.01-től indult el a **Gyermekeink védelmében elnevezésű informatikai rendszer** (GYVR), amelynek működése még nem teljes és nem is teljesen zökkenőmentes. A szakemberek folyamatosan töltik fel a megfelelő adatlapokat; ha hibát észlelnek, azt jelzik a Magyar Államkincstár felé.

**Pályázatok:** 2022. I. félévben két pályázat került benyújtásra Napközi Erzsébet-táborra az Erzsébet a Kárpát-medencei Gyermekekért Alapítványhoz. Mindkét pályázat nyert, 400.000-400.000 Ft, összesen nettó 800.000 Ft értékben. Az elnyert összegből 2022.08.15-19. között, illetve 2022.08.22-26. között egy-egy napközi tábort szerveztünk 20-20 hátrányos helyzetű gyermek számára a Festetics Pál Általános Iskola és AMI Somogyfajszi Tagintézmény Pusztakovácsi Telephelyén, illetve a Marcali Mikszáth Kálmán Általános Iskolában.

**Térítésmentes ellátás.**

**2.1.2. Gyermekek napközbeni ellátása**

**2.1.2.1. Bölcsőde**

**Feladata**

A családban nevelkedő, 3 éven aluli gyermekek gondozása, és nevelése, harmonikus testi-szellemi fejlődésének segítése az életkori és egyéni sajátosságok figyelembevételével.

A bölcsőde január 30-ig 48 férőhellyel január 31-től 61 férőhellyel működött.

**Személyi és tárgyi feltételek**

A bölcsődei létszám, és szakképzettség, a 15/1998. (IV. 30.) NM. rendeletben foglalt előírásoknak megfelel. Öt csoportban egy fő vezető irányításával 12 kisgyermeknevelő látta el a gyermekeket. A munkájukat 3 fő technikai létszám (bölcsődei dajka) segítette.

2022-ben 4 esetben rendelt a Népegészségügyi Osztály karantént a bölcsődében, dolgozó pozitív covid tesztje miatt. Két dolgozó esetében a covid szövődmények még az év első felében fennálltak (bőr elváltozás, szívritmuszavar).

**Tárgyi feltételek** az ellátás biztosításához megfelelőek.

A játékkészlet egészségügyi és pedagógiai szempontoknak és a gondozott gyerekek korának, fejlettségének megfelelő. A felújítás, férőhelybővítés eredményeként új bútorok, játékok kerültek beszerzésre. A csoportszobák a gyermekek és kisgyermeknevelők igényét teljes mértékben kielégítik. A játszóterasz 1,5 m-rel bővült, az árnyokolók tartóoszlopai eltűntek, így egy összefüggő tágas terasz áll a gyermekek rendelkezésére.

Jelenleg a 12 dolgozó helyett 6 számára tudunk öltözőszekrényt biztosítani. A zárható öltöző szekrények biztosítása valamennyi dolgozó számára fontos lenne.

A karbantartási feladatok ellátását korábban a Gamesz egy állandó karbantartó átirányításával támogatta, aki a szükséges szerelési és udvari munkákat is elvégezte. Ez a lehetőség megszűnt, de nagyon hiányzik. Szükség esetén jelenleg is a Marcali Gamesz technikai személyzete oldja meg a karbantartási feladatokat.

Hőségriadóra öt alkalommal került sor az év során. Sem dolgozói, sem ellátotti rosszullét nem történt.

A bölcsődei hőmérés során a digitális mérő nem produkál megbízható eredményt.

A hőségriadó alkalmával az épület túlmelegedése volt tapasztalható (32 C fok), melyet az udvaron párakapuk működtetésével igyekeztünk enyhíteni (vízpermetezés kialakítása nehézséget okozott, mert nem volt olyan szerkezet, ahová lehetett volna rögzíteni. A falban lévő kültéri falicsapok mozognak, félő, hogy használat során eltörhetnek).

Az építkezés során egy udvarban lévő fa is kivágásra került, de ennek pótlása elmaradt. Nyáron ennek hiánya nagyon érződött. Az érintett épületrész is gyorsabban felmelegedett, és a gyermekek számára az udvaron is kevesebb volt az árnyékos rész. A klimatizálás itt is nagyon hiányzik.

Két gondozási egység udvara kopár. Az udvar füvesítésére a felújítás befejezését követően elmaradt. Nagy szükség lenne.

A bölcsőde melletti park kiépítésével növekedett annak látogatottsága, nagyon hiányzik a kerítés mellett egy sövény, mely kicsit zártabbá tenné intézményünket.

A fűtés a bölcsődében két részre oszlik. Az északi épületrész (gazdasági rész) fűtését a megnövekedett költségek miatt csak novemberben lehetett bekapcsolni. Ezen a részen található a dolgozói öltöző, fejlesztő helység és a vezetői iroda is.

December végén a fűtés szabályzása okozott problémát, melynek beállítására nem lett senki kioktatva.

A gyermekek étkezéséről vásárolt élelmezés formájában gondoskodunk. A bölcsőde konyháját helyben, a Marcali GAMESZ működtette.

**Igénybevételi adatok**

Az év során nyilvántartásban szereplő gyermekek száma 91 volt. Az év során 33 gyermek ellátását szüntettük meg, 46 fő került felvételre.

A gyermekek beszoktatása a szakmai irányelveknek megfelelő ütemben zajlott.

A ki nem elégített kérelmek száma december 31-én: 26 ebből 17 fő 2022/2023-as, 9 fő 2023/2024-es nevelési évre.

Az igénybevevők közül 2022. 12.31-ig „rendszeres gyermekvédelmi kedvezmény” jogcímén **0 fő** gyermek, „tartósan beteg” jogcímén **1** gyermek, „Családjában tartósan beteg gyereket nevelnek” jogcímen átlagosan **1 fő** „családjában három vagy több gyermeket nevelnek” jogcímen **11 fő**, nevelésbe vett gyermek **1 fő** „családjában az egy főre jutó havi jövedelem, nem haladja meg a nettó 172 900 Ft-ot” jogcímén **35 fő** gyermek részesült 100%-os normativa kedvezményben. Személyi térítési díjat **9 fő** gyermek esetében volt köteles fizetni a szülő.

**Feladatmutató:**

**Tárgy év január 31-én beíratott gyermekek száma: 61**

Az igénybevétel az alábbiak szerint alakult az év során:

|  |  |  |  |  |
| --- | --- | --- | --- | --- |
| **Igénybevételi adatok**  **2022.** | | | | |
| **Hónap** | **Naponta megjelentek száma**  **fő** | **Távollevők száma**  **fő** | **SNI, korai fejlesztésben részesülő gyermekek száma** |
| Január | 869 | 152 | 3 |
| Február | 701 | 518 | 2 |
| Március | 944 | 408 | 2 |
| Április | 798 | 380 | 2 |
| Május | 1093 | 285 | 3 |
| Június | 921 | 411 | 4 |
| Július | 737 | 544 | 3 |
| Augusztus | 742 | 662 | 4 |
| Szeptember | 721 | 246 | 3 |
| Október | 849 | 242 | 3 |
| November | 1020 | 215 | 3 |
| December | 668 | 613 | 3 |
| összesen. | 10 063 | 4 676 | 5 |

Forrás: Intézményi adatszolgáltatás

2022. márciustól a férőhely számot a veszélyeztett gyermek miatt átléptük, így áprilisig 62 fő bölcsődés volt nyilvántartva. Májusban a létszámunk 63 főre változott, mert egy felvett bölcsődésünk korai fejlesztésben részesülő státuszt kapott. Májustól augusztus ismét 61fő-re változott a létszám az óvodába távozó gyerekek miatt. A férőhely kihasználtság az első félévben optimális volt, a második félév során november 28-ra sikerült feltölteni a férőhelyeket.

Két SNI-s, 3 fő korai fejlesztésben, 0 fő hátrányos helyzetű és 2 fő halmozottan hátrányos helyzetű gyermek vett részt 2022-ben bölcsődei nevelésben. Egy gyermek 03.21-től 08.31 veszélyeztetettként került felvételre (családsegítő javaslatára).

Decemberben fenntartói döntés értelmében – mivel néhány szülő kérte a bölcsődét december 22-től 31-ig és a gyermekek napközbeni felügyeletét meg tudták oldani a bölcsőde zárva volt.

Férőhely kihasználtság 98 %.

Kapacitás kihasználtság 76 %.

Forrás: Intézményi adatszolgáltatás

Forrás: Intézményi adatszolgáltatás

**A kistérségből járó gyermekek számának alakulása a 2022-es évben:**

|  |  |  |  |  |  |  |  |
| --- | --- | --- | --- | --- | --- | --- | --- |
| **Hónap** | **Balatonszentgyörgy**  **(fő)** | **Balatonmáriafürdő**  **(fő)** | **Pusztakovácsi**  **(fő)** | **Gadány**  **(fő)** | **Balatonkeresztúr**  **(fő)** | **Mesztegnyő (fő)** | **Csömend (fő)** |
| Január | 1 | 1 | 1 | 2 | 1 |  |  |
| Február | 1 | 1 | 1 | 2 | 1 |  |  |
| Március | 1 | 1 | 1 | 2 | 1 |  |  |
| Április | 1 | 1 | 1 | 2 | 1 |  |  |
| Május | 1 | 1 | 1 | 2 | 1 |  |  |
| Június | 1 | 1 | 1 | 2 | 1 |  |  |
| Július | 1 | 1 | 1 | 2 | 1 |  |  |
| Augusztus | 1 | 1 | 1 | 2 | 1 |  |  |
| Szeptember | 1 | 1 |  | 2 | 1 | 1 | 2 |
| Október | 1 | 2 |  | 2 | 1 |  | 2 |
| November | 1 | 2 |  | 2 | 1 |  | 2 |
| December | 1 | 2 |  | 2 | 1 |  | 2 |

**Szakmai dolgozók számított létszáma: 61/12\*2=10,166 fő kisgyermeknevelő + 61/24=2,54 fő dajka+1\*2 kisgyermeknevelő= 14,706**

A létszám visszapótlás során nehézség, hogy a szülők a bölcsődei felvétel során ragaszkodnak egy általuk elgondolt időponthoz és általában ez a gyermek 2 éves kora dátumra pontosan.

**A bölcsőde kötelező feladaton túli szolgáltatásai**

**Játszócsoport**

Játszócsoportot senki sem vette igénybe, így bevétel sem keletkezett. Ennek oka a bölcsőde felújítás és a koronavírus okozta korlátozások voltak. A bölcsődében elkészült a játszócsoport helye, mely tornaterem méretű, mozgásfejlesztő játékokkal felszerelt. A bölcsődés gyermekek vették igénybe az idei évben.

**Só szoba**

A sószoba a felújítás során új helyre költözött, és annak kialakítása még nem fejeződött be. A só a sófalhoz és sóhomokozóhoz már rendelkezésre áll.

**Támogatások:**

2022.04. 06- én a Családokért Közalapítványtól támogatásképpen sószobai berendezést kapott a bölcsőde 277 600 Ft értékben.

2022. 02.10-én egy Zala megyei vállalkozótól 50.000 Ft támogatás értéknek megfelelő fürdőszobai bútort kapott bölcsődénk.

**Pályázatok:**

Sportbizottság pályázatán a Ficánka családi sportnap eszközbeszerzésén 51 658 Ft összegben bukfencszőnyeget vásároltunk.

**Bevétel:**

Kiszámlázott személyi térítési díj összege: 760.004Ft

Beszedett személyi térítési díj összege: 760.004Ft

Hátralék nem keletkezett.

**Közösségi szolgálat, gyakorlat:**

Intézményünkben, az évben 2 fő teljesített önkéntes szolgálatot, 2 fő szakmai gyakorlatot.

1. **Egészségügyi ellátás**

**3.1. Védőnői szolgálat**

**Védőnői szolgálat feladata**

A családok egészségének megőrzésére, segítésére irányuló preventív tevékenység, valamint a betegség kialakulásának, és az egészségromlásnak a megelőzése érdekében végzett egészségnevelő tevékenység.

**3.1.1. Személyi és tárgyi feltételek**

Marcali Védőnői Szolgálatnál 5 státuszon 6 fő védőnőt foglalkoztattunk. Ebből 1 fő 2018. szeptember 1-től, egy fő 2021. 06.08-tól gyermekgondozás miatt van távol.

2021. június végéig 5 körzetben 5, július 1-től 4 fő védőnő látta el a feladatokat. 2021. július 1-től a IV. számú területi védőnői körzet helyettesítését megosztva 2 védőnő látta el, a védőnő gyermekgondozással kapcsolatos távolléte miatt.

Körzetek:

- 2 fő - területi védőnő

- 3 fő - területi védőnő / vegyes körzet: terület + iskola /

A védőnők 2021. március 1-től egészségügyi szolgálati jogviszonyban vannak.

**Tárgyi feltételek**

A Védőnői Szolgálat érvényes ÁNTSZ által kiadott működési engedéllyel rendelkezik.

A védőnői körzetek tárgyi feltételei egy eszköz híján (vörös viszfény vizsgáló) megfelelnek a hatályos rendeletekben előírt minimumfeltételeknek.

A TOP-4.1.1-16 pályázati támogatással, 2020. januártól a védőnői szolgálat elhelyezési körülményei az új telephelyre költözéssel (Széchenyi u. 17.) lényegesen javultak. Jelenleg a babakocsitároló kialakítása, ami még hiányzik.

A veszélyhelyzet kihirdetéséről és a veszélyhelyzeti intézkedések hatálybalépéséről szóló 27/2021.(I.29.) Korm. rendelettel kihirdetett veszélyhelyzet megszűntetéséről szóló 181/2022.(V.24,) Korm. rendelet 2022. június 1-jén történő hatálybalépésére tekintettel a SARSCo-V-2 koronavírus-világjárvány következményeinek elhárítását célzó körleveleit a Nemzeti Népegészségügyi Központ 2022. június 1. hatállyal visszavonta. Ennek értelmében **a** védőnői szolgálat tevékenységét ezt követően már nem befolyásolja járványügyi veszélyhelyzet.

A védőnők a dokumentációjukat a Stefánia elektronikus rendszerben végezték.

Az EESZT-hez való kapcsolódás (védőnői adatszolgáltatási kötelezettség) továbbra sem működik, mivel a jelenleg használatban lévő védőnői programok még nem alkalmasak erre a feladatra. A 2023. évben a VOIR használatával valószínűleg megoldódik a probléma.

Az oktatási intézmények védőnői tevékenységhez munkaszobát 3 iskolában biztosítanak:

* Noszlopy G. Ált. és AMI Iskola
* Mikszáth. K. U. Általános Iskola
* Széchenyi Zsigmond Mezőgazdasági Szakközép Iskola és Kollégium

A többi iskolában a tantermekben, illetve egyéb közös használatú helyiségekben dolgoznak / védőnői szűrővizsgálatok, egészségnevelő foglalkozások, szakkörök /.

**Gondozottak létszáma:**

Leterheltség személyenként: gondozottak létszáma 2022.12.31 - i állapot szerint:

I. védőnői körzet: 180 fő ( gondozottak száma )

II. védőnői körzet: 201 fő /ebből oktatási int. tanulója: 24 fő/

III. védőnői körzet: 188 fő

IV. védőnői körzet: 697 fő /ebből oktatási int. tanulója: 694 fő/

V. védőnői körzet: 791 fő /ebből oktatási int. tanulója: 790 fő/

A 2022. december 31 -ig gondozott várandósok összlétszáma: 110 fő volt.

Az újszülöttek száma is összességében csökkent. 2022. évben: 68 újszülött került felvételre az ellátási területen. (A 2021. évben: 77, 2020. évben: 74 gyermek született, 2019-ben: 73 újszülött volt).

A koraszülöttek száma 2022.12.31-ig: 5.

A gondozottak összlétszáma a 2022. évben csökkent (várandós + 0-6 éves). Jelenleg: 549 fő, 2021-ben: 564 fő, 2020-ban: 574 fő, 2019-ben: 565 fő volt.

A körzetek létszámainak alakulása az utóbbi években bizonytalan, hiszen továbbra is folyamatosan tapasztalható a külföldre távozás, hazaköltözés, külföldről beköltözés, valamint az országon belüli folyamatos költözések is (családi támogatások felhasználása - ingatlan vásárlások) állandó változást jelentenek a gondozottak körében, ezen kívül az újonnan nyilvántartásba vettek létszáma is hullámzó (várandós, újszülött).

**3.1.2. A területi védőnő munka bemutatása**

A területi védőnők ellátási területe Marcali közigazgatási területére terjed ki.

2021.12.31-i adatok: területi védőnői munka

- Várandós anyák száma jelenleg: 36 fő (2021. 12.31-én: 39 fő volt)

- 0-6 évesek száma jelenleg: 513 fő (2021.12.31-én: 525 fő volt)

- Családlátogatások száma: 2 156

- Szaklátogatások száma: 2 922

-Ellátott óvodások létszáma: 324 fő

**Tanácsadási éves forgalom**

- Védőnői terhes tanácsadáson megjelentek: 571 fő

- Csecsemő-és kisgyermek tanácsadáson megjelentek: 2 361 fő

- ebből szaktanácsadás: 1 240 fő

- ebből önálló védőnői tanácsadás: 1 121 fő

A területi védőnők feladata a nevelési intézményekben (óvoda, általános iskola) végzett preventív tevékenység is (közösségi, csoportos egészségnevelés).

**Egészségnevelés**

Az életkori sajátosságokat figyelembe vevő egészségnevelő és felvilágosító tevékenység egyéni és kiscsoportos foglakozások, osztályfőnöki órák, szakkörök keretében történik interaktív formában, előzetes megbeszélés alapján. Az előző év preventív tevékenységét folytatva zajlottak a közösségi egészségnevelő foglalkozások az óvodákban és oktatási intézményekben.

Óvodai egészségnevelés - alkalmak száma: 4, a résztvevő gyermekek száma 148 fő volt.

**Karitatív tevékenység:**

A védőnők továbbra is folyamatosan, több alkalommal vettek részt használt ruhák, játékok, kiságyak, babakocsik, etetőszékek, fürdető kádak, babahordozók gyűjtésében, bontatlan tápszerek, kozmetikumok, pelenkák továbbításában, lakhatási körülmények javításával kapcsolatos ügyintézésben, ezzel is segítve a rászorultakat a gondozott családok körében.

A védőnők szoros kapcsolatban vannak azokkal a szakmai szervezetekkel, intézményekkel, társszakmákkal, amelyek a várandósok, gyermekek egészségügyi és szociális ellátása szempontjából ezt szükségessé teszik (felnőtt- és gyermek háziorvosi szolgálatok, kórház, gyermekotthon, önkormányzatok, védőnői szolgálatok, gyermekjóléti szolgálat stb.).

**3.1.3. Iskola-egészségügyi ellátás**

**Iskola-egészségügyi munka**

**Általános iskolák létszáma**

(Noszlopy G. Ált. Isk., Mikszáth K. Ált. Isk., Hétszínvirág EGYMI, Máltai Isk.): 973 fő

év folyamán szűrt gyermekek száma: 1 117 fő

szakrendelésre küldöttek száma: 232 fő

**Középiskolások száma**

**(**Gimnázium, Siófoki SZC Marcali Szakgimn. Széchenyi Zs. Szakközépiskola**): 534 fő**

- szűrt gyermekek: 342 fő

- szakrendelésre küldöttek száma: 60 fő

**Összes ellátott gyermek száma: 1 507 fő**

A fenti adatok nem tartalmazzák az óvodai és általános iskolai negyedévente (szeptember, január, április), teljes létszámra vonatkoztatva kötelező védőnői tisztasági szűrővizsgálatok létszámait.

**Szűrővizsgálatok**

Mindegyik iskola esetében elmondható, hogy együttműködőek voltak, támogató segítséget kaptunk a szűrések, oltások lebonyolításában. Azonban az orvosi ellátást illetően egyre több nehézséget okoz a védőnői szervezési és együttműködést igénylő feladatokban az, hogy a Marcali városban lévő iskolákat a Máltai Iskola kivételével 1 orvos látja el.

A lezajlott szűrővizsgálatok során észlelt elváltozások az esetek zömében orthopédiai, szemészeti, bőrgyógyászati, nőgyógyászati, fogászati, endokrinológiai, belgyógyászati, kardiológiai vizsgálatokat tesznek szükségessé, de idén is történt daganatos elváltozás felismerése is.

Sajnos a szakrendelésekre való bejutás már eddig is nagyon nehezen működött, ezt tovább rontotta a járványügyi helyzet, tolódtak a szakvizsgálati időpontok.

**Iskolai kötelező /kampány/ és választható védőoltások 2022.12.31-ig:**

Oltások száma: 620

**Egészségnevelés**

A megszokott menetrend szerinti preventív tevékenységet folytatva zajlottak volna a közösségi egészségnevelő foglalkozások az oktatási intézményekben, viszont a COVID-19 okozta helyzet a 2020/2021. tanévben nagymértékben befolyásolta a lehetőségeket, illetve új praktikák megismerésére is adott lehetőséget, hiszen a védőnők is bekapcsolódtak az iskolai online oktatásba. A 2021/2022. tanévben a szokásos módon tudtak dolgozni a járványügyi szabályok betartásával.

2022-ben az általános – és középiskolákban összesen 118 egészségnevelő előadást/ órát tartottunk, melyeken mindösszesen 1 988 tanuló vett részt. A tanév elején a védőnő által összeállított egészségnevelési témakörökből választhat minden osztályfőnök-figyelembe véve osztályának sajátosságait-, ez alapján, illetve a védőnő témaajánlását is beépítve történnek az egészségnevelő órák osztályfőnöki órák keretében.

A marcali ált. iskolákat ellátó védőnő az idei tanév szeptemberében is szülői értekezleteken tartott tájékoztatást az iskola-egészségügyi ellátásról, HPV (választható) védőoltásról, iskolai testnevelési besorolásról, és ehhez kapcsolódva az iskolai gyógytestnevelésről.

Térítésmentes ellátás.

**III. ÖSSZEFOGLALÁS**

Az intézményi szolgáltatások működtetése a kihívások ellenére 2022-ben is biztosított volt.

Az elmúlt évben is a szakmai létszám biztosítása jelentette szinte a legnagyobb kihívást a szolgáltatások zökkenőmentes működtetése szempontjából.

Továbbra is nehézséget jelent a fluktuáció és a megüresedő vagy üres álláshelyek betöltése mellett a táppénzes távolléti napok magas száma. Ebben nem csak a koronavírusfertőzés miatti megbetegedések játszanak szerepet, hanem a kifáradás, kiégés, motiválatlanság is (bérhelyzet, magas elvárás és esetszám). Új elemként jelent meg az utóbbi években a pszichiátriai betegséggel rendelkezők, és a demens személyek számának növekedése az ellátottjaink körében, akik egyre gyakrabban lépnek fel fenyegetően a segítséget felkínáló kollégák irányában. A jövőben e miatt a dolgozók biztonságára, védelmére (eszközök beszerzése, kiképzésére) is nagyobb figyelmet kell fordítanunk. A foglalkoztatásra nagy hatással van még a klímaváltozásból eredő nyári hőség, ami mind a területi, mind az irodai munkavégzés esetében nagyon negatív hatással van a szellemi és fizikai teljesítőképességre. Sem a székhelyünk, sem a telephelyek klimatizálása nem megoldott.

A foglalkoztatási nehézségek és az ágazatunkat már hosszú ideje érintő bérhelyzet miatt folyamatos a vezetés felé irányuló nyomás a dolgozók részéről.

A jelzőrendszeres házi segítségnyújtás működését változatlanul a tiszteletdíj alacsony volta (havi 15 000 Ft/hó/gondozó) veszélyezteti.

A szakmai és a vészhelyzeti jogszabályok folyamatos változása is állandó éberséget követelt. 2022-ben is voltak a koronavírus és a szomszéd országban dúló háború miatt szakmai és dolgozókat érintő átmeneti eltérő szabályok, melyeket az augusztus 1-től a rezsi válság miatti megszorító intézkedések váltottak fel.

Az igazgatóhelyettesi feladatokat szerencsére 2022. február 1-től sikerült egy teljes munkaidős közalkalmazottal biztosítani. 2022. július 1-től az addig gyermekvállalás miatt távol lévő korábbi helyettes is ismételten munkába állt.

Pályázati források - amellyel a forrásainkat ki tudtuk volna egészíteni- az elmúlt évben sajnos nagyon szűkösen álltak rendelkezésre.

Marcali, 2023. január 31.

Hartal Katalin

Marcali Szociális és Egészségügyi Központ

Igazgatója